title: Karl Flodin

text: Flodinin vanhemmat olivat Heinolan piirilääkäri Ferdinand Flodin (1826–1916) ja Matilda Sofia Melart. Flodin oli naimisissa vuodesta 1900 laulajatar Adolphine (Adée) Thérèse Leanderin (k. 1935) kanssa. Flodinin serkkuja olivat pianisti Fanny Flodin-Gustavson (1868–1954) ja kuvanveistäjä Hilda Flodin (1877–1958). Flodin pääsi ylioppilaaksi 1877 ja valmistui filosofian kandidaatiksi 1883 ja maisteriksi 1886. Hän opiskeli pianonsoittoa, musiikin teoriaa ja sävellystä Richard Faltinin johdolla sekä Leipzigin konservatoriossa muun muassa Salomon Jadassohnin ja Karl Piuttin johdolla.


title: Karl Flodin

text: Flodin toimi muun muassa Nya Pressen -lehden musiikkiarvostelijana 1883, 1885–1898, 1900 ja 1906–1908. Hän sai musiikkikriitikkona mainetta arvosteltuaan murskaavasti Jean Sibeliuksen "Lemminkäis-sarjaa" vuonna 1897. Flodin perusti vuonna 1900 "Euterpe"-nimisen musiikkilehden, jota hän toimitti vuoteen 1905 saakka. Lehden ympärille kerääntyi 1900-luvun alussa Euterpe-ryhmän nimellä tunnettu joukko suomenruotsalaisia kirjailijoita ja taiteilijoita. Flodin muutti vuonna 1908 Argentiinaan, jossa hän toimi musiikkiarvostelijana Buenos Airesissa 1908–1921.


title: Karl Flodin

text: Flodinin romanttis-lyyriseen sävellystuotantoon kuului yksinlauluja, pianoteoksia (tunnetuin "Suite mignonne") ja kuorolauluja (muun muassa kolme kantaattia):


title: Kojonjoki

text: Kojonjoki (myös Koenjoki tai Koijoki ) on 70 kilometriä pitkä joki Varsinais-Suomessa, Pirkanmaalla ja Kanta-Hämeessä Loimaan, Humppilan, Urjalan ja Forssan alueilla. Joki kuuluu Kokemäenjoen vesistön Loimijoen valuma-alueeseen ja se on Loimijoen oikeanpuoleinen sivujoki, joka on sen sivujoista pisin. Joen lähdejärvi on Koijärvi, joka sijaitsee Forssassa. Valuma-alueen pinta-ala on 447 km² tai 466 km² , johon sisältyy seitsemän järveä.


title: Kojonjoki

text: Joki virtasi monen pitäjän läpi ja sen varrella asuneet kutsuivat samaa uomaa monilla eri nimillä. Koijärven asukkaat kutsuivat jokea Koijoeksi, keskijuoksulla se nimettiin Koenjoeksi ja alajuoksulla Kojonjoeksi. Nämä lienevät väännöksiä vanhemmasta joen nimityksestä. Humppilan ja Metsämäen väliä on kutsuttu myös Haisevanjokeksi.


title: Kojonjoki

text: Koko joesta käytetään nykyään yleisesti nimitystä Kojonjoki, mutta aiemmin yleisempi on ollut Humppilanjoki ja eräissä yhteyksissä on osajoen nimenä käytetty myös Metsämaanjoki . Nimistötutkimuksella on kuitenkin käsitys, että jokien ja järvien nimistö muuttuvat melko usein. Eräs nimeämisperuste on läheinen merkittävä kylä, mikä selittäisi Humppilanjoen nimen. Voidaan kuitenkin olettaa, että Humppilanjoki olisi aiemmin ollut muun niminen joki. Joki saa usein nimekseen lähdejärven nimen, koska järvelle pääsi kalastamaan usein samannimistä jokea myöten. On ehdotettu, että järvi olisi ollut Koivujärvi ennen muuttumistaan Koijärveksi ja että joki olisi ollut alkujaan Koivujoki, joista Koi-, Kojo- ja Koen-alkuiset nimet olisivat myöhemmin johtuneet.


title: Kojonjoki

text: Koivu, joka olisi alkuperäinen nimeämisperuste, on saattanut olla silmiinpistävän yleinen puulaji Kojonjoen rantojen tulvametsissä. Kun seutu lopulta raivattiin pelloiksi, hävisivät koivut ja niiden mukana joen nimeämisperuste. Loimijoen muista sivujoista puulajin mukaan nimettyjä ovat myös Niinijoki, Petäjoki, Kuusjoki ja Haapajoki.


title: Kojonjoki

text: Koijärveltä joki virtaa halki entisen Koijärven kunnan alueen Forssassa, on rajajokena Forssan ja Jokioisten, Forssan ja Humppilan sekä Urjalan ja Humppilan välillä, virtaa sitten Humppilan alueella ja viimein Loimaalla entisten Metsämaan ja Loimaan kuntien kautta ja laskee Loimijokeen Alastarolla Loimaalla.


title: Kojonjoki

text: Valtatie 9 ylittää joen kolme kertaa: ensin Loimaan Metsämaalla, sitten Loimaan, aiemmin Metsämaan, ja Humppilan rajalla ja kolmannen kerran Humppilassa, missä joen ylittää myös valtatie 2.


title: Kojonjoki

text: Joen lähiympäristö on peltovoittosta. Joen valuma-alueesta on 44% maatalousmaata, mikä on varsin paljon. Rakennettua maata on 4% ja metsämaata on 52%.


title: Kojonjoki

text: Joen uomaa on historiallisina aikoina perattu ja padottu, mutta sitä ei kuitenkaan pidetä voimakkaasti muutettuna jokena. Joitakin meandereita on oiottu ja muistona siitä on jäännyt jäljelle ihmisen tekemiä juoluoita. Perkaukset ovat liittyneet koskien avaamiseen, jolla pyrittiin saamaan joen tulvat kuriin ja siten lähipellot ja suot kuivumaan. Peltoja on raivattu pääasiassa suota kuivaamalla. Suurempi muutos joen kulussa oli Rautajärven kuivattaminen vuoden 1859 jälkeen.


title: Kojonjoki

text: Johtuen maatalouden voimakkaasta läsnäolosta, rasittaa joen ravinnetilannetta voimakas hajakuormitus. Suuret typpi- ja fosforikuormitukset syntyvät pääasiassa peltomaan valumista lähiojiin. Humppilan vedenpuhdistuslaituksen puhdistetut vededet lasketaan Aronojaa myöten Kojonjokeen. Joen tila on välttävä ja sen tilaa koetetaan kohentaa. Erityisesti joen forsorikuormitusta pyritään laskemaan ja joen tilaa nostamaan hyväksi.


title: Kojonjoki

text: Kojonjoen valuma-alue on pinta-alaltaan 465−466 km² ja valuma-alueen järvisyys 0,42 %. Ilmoitettujen sivuojien jäljessä mainitaan ojan yhtymiskohta mitattuna Kojonjoen suistosta ja sivuojan valuma-alueen laajuus.


title: Kojonjoki

text: Ensimmäinen sivujoki Onkijoki (3 km, 87 km²) on samalla Kojonjoen suurin. Se on 21 kilometriä pitkä ja sillä on omat sivujoet Haaraoja ja Haaranjoki.


title: Kojonjoki

text: Kojonjoen alajuoksulla on vain pieniä sivujokia. Sellaisia ovat Majanoja (17 km, 9 km²), joka tuo Kojonsuolta vettä, Kurkisuonoja (24 km, 14 km²) ja Rautaoja (29 km, 38 km²). Rautaoja, joka on laskenut kuivatettuun Rautajärveen, on Kiipunjärven laskujoki.


title: Kojonjoki

text: Kymmenen kilometriä yläjuoksullepäin laskee Koenjokeen Portaanpäänoja (37 km, 19 km²) ja ylempänä vielä pieni Ahvenlammin laskuoja. Sokeanoja (50 km, 18 km²) on Sokealammin, Raitoonlammin ja Halinanlammin yhteinen laskuoja.


title: Kojonjoki

text: Koijokeen laskevat Haukamonoja (57 km, 14 km²), Ilvesoja (60 km, 16 km²), Ketonoja (64 km, 13 km²) ja Valijärven laskuoja. Latvavesien ojat ovat pienempiä ja pääuoma voidaan jäljittää Koijärvestä, jonka laskujoki Koijoki on.


title: Kojonjoki

text: Kojonjoen koskia on perattu moneen kertaan ja niihin on rakennettu patoja tai lisäuomia myllyjä varten. Kosken nimen perään on merkitty putoamiskorkeus ja kosken pituus, jos se tunnetaan.


title: Kojonjoki

text: Heti Onkijoen yläpuolella on kahden kilometrin sisällä Kuivakoski, Kolkkakoski (1,4 m, 500 m) ja Plussinkoski (4,2 m, 60 m) sekä kilometrin ylempänä Rahnunkoski (6,5 m, 140 m). Plussinkoskessa on ollut pato ja mylly ainakin vuonna 1875 ja Rahnunkoskessa pato ja mylly vuonna 1920 ja 1967.


title: Kojonjoki

text: Ylävirtaan päin noustessa joessa on tasainen vaihe, kunnes Hurrinkulmalla ja molemmin puolin valtatietä 9 on kolme koskea. Kuoponkoski (4,1 m, 100 m), Korvenkoski (1,7 m) ja Jaukkarinkoski sijaitsevat kaikki ennen kuivatettua Rautajärveä.


title: Kojonjoki

text: Kolmas koskiosuus sijaitsee Humppilan pohjoispuolella valtatien 9 ja valtatien 3 risteyksen ympäristössä Venäjänkankaan ja Myllynkulman tienoilla. Siella ovat Venäjänkoski (1,4 m, 100 m), Humppilan ala- (3,8 m, 250 m) ja yläkosket (2,3 m, 200 m). Yläkoskessa on pato ja myllymuseo ja muissa on ollut myllyt. Yläkosken mylly on vuodelta 1908.


title: Kojonjoki

text: Koenkulmalla sijaitee Sahankoski (1,7 m), jossa oli pato vuonna 1946 ja joen latvoilla sijatsi Uumenakoski (1,0 m, 100 m) Valijärven lähellä.


title: Marja-Leena Lempinen

text: Marja-Leena Lempinen (s. 3. heinäkuuta 1950 Viitasaari) on suomalainen lasten- ja nuortenkirjailija. Hän on toiminut vapaana kirjailijana vuodesta 1974 lähtien, jolloin hänen esikoisteoksensa "Tsuppari" ilmestyi.


title: Marja-Leena Lempinen

text: Lempisen teos "Punainen lumme" oli vuonna 2008 ehdolla Finlandia Junior -palkinnon ja Topelius-palkinnon saajaksi.


title: Marja-Leena Lempinen

text: Lempinen asuu Tuusniemen Kosulassa.


title: Werner Haase

text: Werner Haase (2. elokuuta 1900 Köthen – 30. marraskuuta 1950) oli saksalainen lääketieteen professori ja yksi Adolf Hitlerin henkilökohtaisista lääkäreistä.


title: Werner Haase

text: Haase liittyi kansallissosialistiseen puolueeseen vuonna 1933 ja SS-joukkoihin 1941. Vuonna 1945 hän oli kohonnut Obersturmbannführerin arvoon. Vuosina 1935–1945 hän toimi yhtenä Hitlerin lääkäreistä.


title: Werner Haase

text: Berliinin taistelun aikaan toisen maailmansodan viimeisinä päivinä Haase työskenteli yhdessä tohtori Ernst Günther Schenckin kanssa ilmahyökkäyssuojassa valtakunnankanslian alapuolella Führerbunkerin vieressä hoitaen haavoittuneita saksalaissotilaita ja -siviilejä. 29. huhtikuuta 1945 hän meni Führerbunkeriin tehtävänään tappaa Hitlerin Blondi-koira tohtori Ludwig Stumpfeggerilta saamallaan myrkyllä. Hän pysyi bunkkerissa Hitlerin seuraavana iltapäivänä tapahtuneeseen itsemurhaan saakka, jonka jälkeen hän palasi julkiseen väestösuojaan hoitamaan haavoittuneita kunnes puna-armeija vangitsi hänet.


title: Werner Haase

text: 6. toukokuuta Haase oli yksi niistä, jotka vietiin tunnistamaan Joseph Goebbelsin ja hänen vaimonsa Magdan sekä kuuden lapsen ruumiit. Haase tunnisti pahasti palaneen Goebbelsin ruumiin tämän oikeassa jalassa olleesta metallituesta.


title: Werner Haase

text: Haasesta tuli Neuvostoliiton sotavanki. Kesäkuussa 1945 häntä syytettiin sillä perusteella, että hän oli Hitlerin henkilökohtainen lääkäri hoitaen myös muita Hitlerin hallituksen ja kansallissosialistisen puolueen jäseniä sekä Hitlerin SS-kaartin jäseniä. Tuomiota ei julkaistu. Tuberkuloosista kärsinyt Haase kuoli vankeudessa marraskuussa 1950. Kuolinpaikaksi on ilmoitettu ”Butyrin vankilasairaala”, joka saattaa viitata Butyrkan vankilaan Moskovassa.


title: Werner Haase

text: Werner Haasea ovat elokuvissa esittäneet:


title: Famous Five

text: Famous Five on vuonna 2008 julkaistu Lordin digitaalinen EP-levy, joten sitä on saatavilla vain ladattavissa olevassa digitaalisessa muodossa eikä sitä ole julkaistu CD-formaatissa. Se sisältää viisi Lordin hittikappaletta vuosilta 2002–2006. EP-levy julkaistiin siksi, että Lordin levytyssopimus saksalaisen Drakkar Entertainmentin kanssa päättyi ja levytyssopimus edellytti yhden kokoelmalevyn julkaisua.


title: Pankko (rahayksikkö)

text: Pankko ( < , rahapankki) on aiemmin käytetty nimitys Ruotsin valtakunnan säätyjen pankin (nykyisin Ruotsin keskuspankki) seteleistä ja kolikoista. Nimityksen avulla tehtiin ero saman pankin päärahaan eli hopeariksiin ("specie") ja valtionvelkakonttorin ("Riksens Ständers Riksgäldskontor") seteleihin, joista käytettiin nimitystä "riksgälds". Samasta nimellisarvosta huolimatta eri pankkien seteleillä oli erisuuruinen käypä arvo. Rahalajien vaihtosuhde oli 1 hopeariksi = 2 2/3 pankkoriksiä = 4 valtionvelkakonttorin riksiä. Pankko-nimitys oli välttämätöntä ottaa käyttöön 1789, jolloin valtionvelkakonttori perustettiin, jotta voitiin tehdä ero eri rahalajien välillä. Vuonna 1855 Ruotsin rahayksiköksi määrättiin riikintaaleri, jolloin pankko-nimiset rahat siirtyivät historiaan.


title: Pankko (rahayksikkö)

text: Ruotsalaisissa seteleissä ja kolikoissa sana oli kirjoitettu muodossa banco, mutta uudemmassa ruotsinkielessä se kirjoitettiin banko. Suomalaisina vastineina on käytetty sanoja pankko, banko ja joskus myös sanaa bankko.


title: Maailman käsienpesupäivä

text: Maailman käsienpesupäivä on Yhdistyneiden kansakuntien aloitteesta 15. lokakuuta 2008 ensimmäistä kertaa vietetty vuosipäivä, jonka tarkoituksena on kiinnittää huomio hygieniaan.


title: Maailman käsienpesupäivä

text: Käsienpesulla pyritään ehkäisemään ripulia. Ripuli aiheuttaa noin 500 000 kuolemaa vuosittain Länsi- ja Keski-Afrikassa. Vuosi 2008 oli kansainvälinen sanitaatiovuosi.


title: Edward Tudor-Pole

text: Edward Tudor-Pole (s. 6. joulukuuta 1955 Lontoo, Englanti) on brittiläinen muusikko ja näyttelijä, joka esiintyessään on käyttänyt myös nimeä Eddie Tenpole.


title: Edward Tudor-Pole

text: Tudor-Pole perusti yhtyeensä Tenpole Tudor vuonna 1974. Kuuluisuutta hän sai esiintyessään Sex Pistols -elokuvassa "The Great Rock ’n’ Roll Swindle", jossa hän esitti kolme laulua. Hän myös esiintyi jonkin aikaa Sex Pistolsin keulahahmona ennen omaa yhtyettään.


title: Edward Tudor-Pole

text: Tenpole Tudor teki levysopimuksen Stiff Recordsin kanssa vuonna 1980. Bändi julkaisi kaksi albumia, "Eddie, Old Bob, Dick and Gary" ja "Let the Four Winds Blow" sekä kolme hittisingleä.


title: Edward Tudor-Pole

text: Tudor-Pole on myös näyttelijä ja televisioesiintyjä. Hänet tunnetaan brittiläisen tietovisan "Crystal Mazen" juontajana ja esiintymisistään "Top of the Popsissa". Hän on esiintynyt muun muassa "The Rocky Horror Show" -musikaalissa, Sid Viciousista ja Nancy Spungenista kertovassa "Sid & Nancyssa" sekä "Peter Sellersin elämässä" koomikko Spike Milliganina.


title: Tulin, näin ja soitin

text:
Tulin, näin ja soitin on Juha Vainion toinen varsinainen studioalbumi, ja se julkaistiin vuonna 1975. Kuten vuonna 1972 julkaistulla Viisari värähtää -albumilla, myös tällä albumilla on kappale ”Kaunissaari”. Versio tosin on eri. Albumilta julkaistiin vuonna 1974 single, Tankero-Tango, minkä b-puolella on nimikappale ”Tulin, näin ja soitin”.
Muusikot


title: Dinamo-stadion

text: Dinamo-stadion (, ) on monikäyttöstadion, joka sijaitsee Minskissä Valko-Venäjällä. Tällä hetkellä stadion on pääosin jalkapallokäytössä. Se toimii Valko-Venäjän pääsarjassa pelaavan FK Minskin kotikenttänä. Stadionin kapasiteetti on 36 900.


title: Dinamo-stadion

text: Se rakennettiin alun perin vuonna 1934, mutta toisen maailmansodan aikana stadion tuhoutui ja se jouduttiin rakentamaan uudestaan vuonna 1954. Stadion isännöi Neuvostoliiton vuoden 1980 kesäolympialaisten jalkapalloturnausta.


title: Dinamo-stadion

text: Toinen valko-venäläisseura FK BATE pelasi Mestarien liigan kauden 2008-2009 lohkovaiheen kotiottelut stadionilla. Myös Valko-Venäjän jalkapallomaajoukkue pelaa kotiottelunsa Dinamo-stadionilla.


title: Kansi kiinni ja kuulemiin

text:
Kansi kiinni ja kuulemiin on Juha Vainion kolmas studioalbumi, ja se julkaistiin vuonna 1976. Levyltä julkaistiin singlenä kappale nimikappale ”Kansi kiinni ja kuulemiin”, ja sen b-puolella on ”Mä uskon huomispäivään”. Singlestä julkaistiin kaksi versiota, joissa on b-puolesta eri versiot. Kappaleessa ”Jawohl, Jawohl!” on sama sävel kuin Vainion laulussa ”On Suomi kaunis maa”. Laulu aiheutti kuitenkin pahennusta, sillä sen sanoitus ivailee Suomessa vierailevia saksalaisia turisteja.
Muusikot
Muut


title: Virgo (musikaali)

text: Virgo on suomalainen, vuonna 1997 Tampereella kantaesitetty musikaali. Sen on käsikirjoittanut Heikki Salo ja säveltänyt Costello Hautamäki. Vuonna 1997 musikaalin ohjasi Heikki Paavilainen ja työryhmä koostui noin 100 työttömästä nuoresta.


title: Virgo (musikaali)

text: Musikaalin kappaleet julkaistiin myös cd-levyllä.


title: Virgo (musikaali)

text: Virgo on kertomus nuorista ja kahdesta jengistä, joissa nuoret viettävät aikaansa. Nimensä musikaali on saanut toisen jengin, Larppaajien, liveroolipelissä käytettävän Virgo-patsaan mukaan. Toisena jenginä on Rullarit, joiden toiminta pyörii juuri perustetun pikalähettiyrityksen ympärillä. Pikalähettiyrityksen lähetit alkavat tietämättään toimia huumekuriireina, kun rullareiden päällikkö sotkeutuu huumebisnekseen.


title: Virgo (musikaali)

text: Virgo käsittelee nuorille tärkeitä asioita: rakastumista, itsenäistymistä, seksuaalisuutta ja päihteitä. Näytelmän nuorilla on kova tarve löytää paikkansa tästä maailmasta.Virgoa on esitetty 2000-luvulla koululaisproduktioina ainakin Hauholla ja Kouvolassa. 18. lokakuuta 2008 se toteutetaan Riihimäen Nuorisoteatterissa Suomen Kulttuurirahaston Hämeen rahaston 15 000 euron apurahan turvin. Riihimäen produktion näyttelijät ovat paikallisia harrastajia ja muu työryhmä on teatterialan ammattilaisia.


title: Virgo (musikaali)

text: Juvan lukioteatteri esitti Virgo-musikaalia vuoden 2014 tammikuussa. Näyttelijät, tanssijat ja bändi koostuivat Juvan lukion opiskelijoista. Lisäksi lukiolaisia toimi lavastajan, puvustajien, kampaajan ja maskeeraajan avustajina.


title: Virgo (musikaali)

text: Tampere-talossa järjestetään "Virgon" 20-vuotissyntymäpäiväjuhlat 19. marraskuuta 2017 eli tasan 20 vuotta ensi-illan jälkeen. Juhlissa esitetään katkelmia musikaalista ja muistellaan projektia.


title: Riihimäen Nuorisoteatteri

text: Riihimäen Nuorisoteatteri on 1991 perustettu harrastajateatteri. Teatteri toimii Kino Sammossa, 1917 rakennetussa elokuvateatterissa, aivan Riihimäen keskustassa. Tämän lisäksi Nuorisoteatterilla on harjoitustila Kauppakeskus Majakan 3. Kerroksessa, Riihimäen keskustassa. Majakassa sijaitsee myös toimisto. Riihimäen Nuorisoteatteri antaa laajaa teatteritaiteen perusopetusta ja oppilaita on noin 600. Riihimäen Nuorisoteatteri tekee vuosittain noin kaksikymmentä esitystä ensi-iltaan. Lisäksi teatterissa tuotetaan pienempiä esityksiä muun muassa kirjaston satuhuoneeseen.


title: Riihimäen Nuorisoteatteri

text:
Riihimäen Nuorisoteatterin toiminnasta vastaa rehtori. Lokakuusta 2006 lähtien tehtävästä on huolehtinut Sanna Saarela.
Rehtorin työnkuvaan kuuluu teatterin taiteellisesta ja pedagogisesta toiminnasta vastaaminen ja sen organisointi ja kehittäminen, hallinnolliset tehtävät sekä Kino Sammon käyttöpäällikön tehtävät.


title: Riihimäen Nuorisoteatteri

text: Nuorisoteatterissa on useita tuntiopettajia- ja ohjaajia. Ohjaajat vastaavat ryhmien ohjauksesta.


title: Arimaa

text: Arimaa voi tarkoittaa seuraavia:


title: Ranskan Itä-Intian kauppakomppania

text: Ranskan Itä-Intian kauppakomppania ( tai "Compagnie française pour le commerce des Indes orientales") oli vuonna 1664 perustettu yhtiö. Yhtiön tarkoituksena oli kilpailla Englannin Itä-Intian kauppakomppaniaa ja Hollannin Itä-Intian kauppakomppaniaa vastaan.


title: Ranskan Itä-Intian kauppakomppania

text: Ensimmäinen ranskalainen kauppakomppania Itä-Intiaan lähti vuonna 1603. Komppania onnistui perustamaan satamia Réunioniin ja Mauritiukselle. Se sai vuonna 1719 asemia myös Intiasta. Ranskalaiset lisäsivät vaikutusvaltaansa Intiassa muodostamalla liittoja Etelä-Intian ruhtinaiden kanssa. Kauppakomppaniasta ei koskaan tullut voittoa tuottavaa yritystä ja se lakkautettiin vuonna 1769.


title: Ranskan Itä-Intian kauppakomppania

text: Compagnie de Chine oli joitakin vuosia osa tätä komppaniaa 1600-luvulla.


title: Arima

text: Arima voi tarkoittaa seuraavia:


title: Ammunta kesäolympialaisissa 2008 – miesten 50 metrin pienoiskiväärin moniasentokilpailu

text: Miesten 50 m pienoiskiväärin asentokilpailu ammuttiin 17. elokuuta Pekingin ampumaradalla. Kilpailun voitti Kiinan Qiu Jian tuloksella 1272.5 (1173+99.5).


text: Peruskilpailun jälkeen kärjessä oli Sydneyn olympiavoittaja Slovenian Rajmond Debevec ennen Yhdysvaltojen Matthew Emmonsia. Qiu oli neljäntenä kolme pistettä Debevecistä.


text: Finaalissa Debevec aloitti surkeasti ampuen 7,7 ensimmäisellä, ja 7,9 kolmannella laukauksella. Emmons ampui vakuuttavasti yhdeksän laukausta ja hänellä oli 3,2 johto ennen Ukrainan Juri Suh’orukovia. Emmonsille olisi riittänyt 6,8 kultaan, mutta laukaus lipsahti 4,4. Näin Emmons menetti lajin kultamitalin viimeisellä laukauksella toisissa olympialaisissa peräkkäin. Qiu nousi viimeisellä laukauksella 0,1 pisteen erolla ohi Suh’orukovin, joka otti hopeaa. Debevec nousi hienon loppukirin ansiosta (viimeinen laukaus 10,8) pronssille ja Emmons jätettiin neljänneksi.


text: Juha Hirvi oli olympiauran viimeisessä kilpailussaan 12.


text: Ennen olympialaisten alkua voimassa olleet maailman- ja olympiaennätykset:


title: R. Charleroi SC

text: R. Charleroi SC on jalkapalloseura Charleroin kaupungista Belgiasta. Se pelaa maansa korkeimmalla sarjatasolla Jupiler Pro Leaguessa.


title: Suitian ruukki

text: Suitian ruukki (myös Nybyn ruukki) oli Suomen ensimmäinen rautaruukki. Laamanni Erik Flemingin Suitian kartanon maille perustama ruukki sijaitsi Siuntion Tupalassa, ja toimi 1530-luvulta, mahdollisesti vuodesta 1530 vuoteen 1558. Ruukki käytti raaka-aineenaan Ojamon rautakaivoksesta tuotua malmia. Ruukin jäänteet löydettiin joulukuussa 2007.


title: Suitian ruukki

text: Tupalasta rauta vietiin todennäköisesti niin ikään Suitian kartanoon kuuluneeseen Kvarnbyhyn, jossa sitä jalostettiin edelleen.


title: Ćevapčići

text: Ćevapčići tai ćevapi on Balkanilla suosittu maustetusta jauhelihasta valmistettu pitkänmallinen lihapyörykkää muistuttava ruokalaji. Sitä voi tarjota esimerkiksi perunoiden tai leivän kera. Viininmaistajaisissa se toimii myös pikkusuolaisen tavoin.


title: Ćevapčići

text:
Ruokalajin nimi "ćevapčići" on monikon diminutiivi sanasta "ćevap", joka tulee turkin sanasta kebap ja edelleen arabian sanasta "käbāb".
Ruokalajin romanialainen variaatio on mititei.


title: Charles Matthew Newton White

text: Charles Matthew Newton White (30. elokuuta 1914 Preston, Lancashire – 7. syyskuuta 1978 Oxford) oli englantilainen lintutieteilijä.


title: Charles Matthew Newton White

text: Charles White opiskeli Preston Grammar Schoolissa ja Balliol Collegessa Oxfordin yliopistossa, missä hän kirjoitti gradunsa klassisesta kirjallisuudesta ja oikeustieteestä. Hänet palkattiin Pohjois-Rhodesian siirtomaahallinnon viranomaiseksi 1938 ja hän teki pääasiallisen työnsä aluevirkailijana Luoteis-Provinssissa.


title: Charles Matthew Newton White

text: Whitellä oli erinomainen kielipää, ja hän oppi nopeasti paikalliset lunda- ja luvalekielet sekä portugalin. Tämän ansiosta hän sai vastaanottaa useita luottamustehtäviä sekä paikallishallinnossa että valtionhallinnossa. Hän toimi muun muassa Sambian maaoikeuskomissiossa 1965–1967. Vuonna 1966 hän raportoi UNESCOlle Sambian maaoikeudesta ja sen hallinnosta.


title: Charles Matthew Newton White

text: White vetäytyi kotimaakuntaansa vuonna 1970. Hän julkaisi noin 70 kirjoitusta Afrikan antropologisista ja kieliopillisista ongelmista. Kirjoituksia ilmestyi muun muassa "African Social Research" ja "Journal of African Law" nimisissä lehdissä.


title: Charles Matthew Newton White

text: White oli myös ornitologi. Hän liittyi British Ornithologists' Unioniin (BOU) 1934 ja tutki, ainakin kirjallisuuden ja museoiden avulla, muun muassa Australian, Ecuadorin ja Kreetan linnustoa. Kreetalla hän vietti pari kuukautta vuonna 1936. Vuonna 1949 White julkaisi, yhdessä J.M. Winterbottomin kanssa, luettelon Sambian Luoteisterritorion linnustosta. Vuosina 1960–1962 ilmestyi luettelo Etiopian "Sylvia"-suvuista, ja 1961–1965 luettelo muista Etiopian linnuista.


title: Charles Matthew Newton White

text: White nimesi linnuista muutamia alalajeja, muun muassa etiopianhaarapääskyn alalajin "amadoni".


title: Leo Lehtonen

text: Leo Lehtonen (13. marraskuuta 1916 Hausjärvi – 12. lokakuuta 2002 Helsinki) oli suomalainen biologi, opettaja ja lintutieteilijä.


title: Leo Lehtonen

text: Leo Lehtosen isä Väinö Lehtonen toimi rehumestarina Helsingin Korkeasaaren eläintarhassa. Lehtonen kirjoiti ylioppilaaksi Lapinpuiston yhteislyseosta vuonna 1938 ja opiskeli eläintiedettä. Toinen maailmansota katkaisi hänen opintonsa ja hän palveli talvi- ja jatkosodassa, viimeksi pioneerijoukkojen luutnanttina. Hän valmistui 1940-luvun loppupuolella filosofian maisteriksi ja opetti 30 vuotta biologiaa ja maantietoa Lauttasaaren yhteiskoulussa, josta jäi eläkkeelle vuonna 1977. Hän väitteli filosofian tohtoriksi vuonna 1971 kuikan pesinnästä.


title: Leo Lehtonen

text: Lehtonen oli tuottelias tietokirjailija, joka innosti kirjoillaan ja lehtiartikkeleillaan nuoria lintujen ja luonnon tarkkailuun. Jo jatkosodan aikana Lehtonen kirjoitti Vienan Karjalan linnustosta. Lehtosen lintukirjat olivat 1950- ja 1960-luvuilla tärkeitä lintuharrastuksen popularisoijia Suomessa.


title: Leo Lehtonen

text: Lehtonen oli voimakas luonnonsuojelija, ja työ Helsingin Vanhankaupunginlahden suojelemiseksi oli hänen elämäntehtävänsä. Hänen vuonna 1945 julkaisemansa teos "Lintuparatiisi pääkaupungin liepeillä" oli ensimmäinen merkittävä kannanotto Vanhankaupunginlahden suojelemiseksi, mikä toteutui vuosikymmeniä myöhemmin. Myös Lehtosen kesäpaikka Suonteenjärvi oli hänelle läheinen.


title: Koronis

text: Koronis (, ”korppi”) oli kreikkalaisessa mytologiassa lapiittien kuninkaan Flegyaan tytär. Hän oli Apollonin rakastettu ja lääketieteen jumalan Asklepioksen äiti.


title: Koronis

text: Apollon liehitteli Koronista ja lähetti hänen vartijakseen valkoisen korpin. Kun Koronis oli jo raskaana Apollonille, hän kuitenkin rakastui kuningas Iskhykseen, Elatoksen poikaan. Korppi antoi kuitenkin lemmenseikkailun ilmi Apollonille.


title: Koronis

text: Apollon raivostui korpille siitä, ettei tämä ollut sulkenut silmiään, ja tuomitsi linnun olemaan ikuisesti musta. Lisäksi hän valitti sisarelleen Artemiille Koroniksen uskottomuudesta. Artemis tällöin ampui viinillisen nuolia Koronikseen surmaten tämän.


title: Koronis

text: Kun Koroniin ruumis oli aseteltu roviolle poltettavaksi, Apollon alkoi tuntea katumusta mustasukkaisuudestaan ja Artemiin teosta. Kukaan ei kuitenkaan voinut tehdä Koroniin hyväksi enää mitään, mutta Apollon – toisen version mukaan Hermes – leikkasi syntymättömän lapsen irti äitinsä kohdusta. Näin Asklepios pelastui ja hänet kasvatti kentauri Kheiron, joka opetti hänelle parantamisen taidon.


title: Lymykertut

text: Lymykertut ("Megalurulus") on sirkkalintujen heimoon kuuluva varpuslintusuku, Oseaniasta. Aikaisemmin suku luettiin kerttujen heimoon. Lymykerttuihin kuuluu BirdLifen mukaan neljä lajia.


title: Kalevi Raitasuo

text: Kauko Kalevi Raitasuo (Roos) (20. huhtikuuta 1919 Kaavi – 1. toukokuuta 1988) oli suomalainen metsänhoitaja ja lintutieteilijä.


title: Kalevi Raitasuo

text: Raitasuon vanhemmat olivat metsätyönjohtaja Edvard Eljas Roos ja Johanna Maria Amnell ja puoliso vuodesta 1944 ekonomi Karin Anderson. Hän suoritti metsänhoitotutkinnon 1943 ja virkatutkinnon 1945. Raitasuo toimi metsänhoitolautakuntien metsänhoitajien toimikunnassa, joka päätti esittää Yksityismetsätalouden Metsänhoitajat - Enskilda Skogbrukets Forstmästare ry -nimisen yhdistyksen perustamista vuonna 1955. Hän toimi vuonna 1960 perustetun Metsänparannusmetsänhoitajat ry:n ensimmäisenä puheenjohtajana. Raitasuo retkeili jo pikkupoikana Helsingin ympäristön lintupaikoilla ja hänen parhaaksi retkikumppanikseen tuli Leo Lehtonen. Raitasuo piirsi ja valokuvasi erinomaisesti.


title: Kalevi Raitasuo

text: Raitasuo julkaisi useita kirjoja, samoin kuin tieteellisiä tiedonantoja sekä lehtiartikkeleita:


title: Tanskan Itä-Intian kauppakomppania

text: Tanskan Itä-Intian kauppakomppania () oli tanskalainen kauppakompania, joka kävi kauppaa Intiassa.


title: Tanskan Itä-Intian kauppakomppania

text: Kauppakomppania perustettiin 1616 ja sen päämääränä oli käydä kauppaa Intiassa. Komppanian päämaja oli Tranquebarin kaupungissa ollut Dansborgin linnoitus. Komppania lakkautettiin vuonna 1729 ja sen tilalle tuli "Aasian kauppakompania" ("Asiatisk Kompagni"). Sekin menetti asemansa vuonna 1772, kun Tanskan valtio otti haltuunsa sen alaiset siirtokunnat ja niistä muodostettiin Tanskan Intian kruununsiirtomaa.


title: Supperheads

text: Supperheads oli suomalainen yhtye. Se nousi vuonna 1996 brittipop-trendin aallonharjalla Suomen hittilistoille ja keikkaili aktiivisesti aina vuoden 2001 loppuun saakka.


title: Supperheads

text: Basisti-sanoittaja Kimmo Valtanen on tullut sittemmin tunnetuksi Suomen Sony BMG:n toimitusjohtajana sekä Universal Music Groupin markkinointijohtajana.Lisäksi yhtye on julkaissut joukon musiikkivideoita yhteistyössä "hoviohjaajansa" Pete Riskin kanssa.


title: FCV Dender EH

text: FCV Dender EH on belgialainen jalkapalloseura, jonka kotikaupunki on Denderleeuw. Seura perustettiin vuonna 2005 FC Denderleeuwin, Verbroedering Denderhoutemin ja Eendracht Hekelgemin fuusioseurana. Sen kotikenttä on Florent Beeckmanstadion, jolle mahtuu 8 157 ihmistä. Seuran puheenjohtajana toimii Patrick De Doncker.


title: FCV Dender EH

text: FC Denderleeuw perustettiin vuonna 1952 ja rekisteröitiin Belgian jalkapalloliittoon vuotta myöhemmin. Se pääsi Jupiler Pro Leaguen karsintaan vuonna 1996, muttei päässyt pääsarjaan saakka. Seura pääsi myös seuraavalla kaudella karsintaan, mutta nousu epäonnistui jälleen.


title: FCV Dender EH

text: Vuonna 2001 FC Denderleeuw yhdistyi Eendracht Hekelgemin kanssa. Uusi yhdistyminen tapahtui 2005, kun Verbroederin Denderhoutem tuli mukaan seuraan ja se sai nykyisen muotonsa ja nimensä. Heti perustamisensa jälkeen Dender voitti kaksi sarjatasoa putkeen ja nousi kaudeksi 2008–2009 pääsarjatasolle, josta putosi yhden kauden jälkeen toiseksi korkeimmalle sarjatasolle.


title: Dub Jones (amerikkalaisen jalkapallon pelaaja)

text: William Augustus "Dub" Jones (s. 29. joulukuuta 1924) on entinen yhdysvaltalainen amerikkalaisen jalkapallon pelaaja. Hänen yliopistoinaan olivat Tulane ja Louisiana State. Hänet varasi vuoden 1946 varaustilaisuudessa Chicago Cardinals. Pisimpään hän pelasi ammattilaisuransa aikana Cleveland Brownsissa, jossa hän oli vuosina 1948–1955. Hän osallistui Pro Bowliin vuosina 1951 ja 1952.


text: Myös Dub Jonesin poika Bert Jones on pelannut ammattilaisena.


title: Dub Jones

text: Dub Jones voi viitata seuraaviin henkilöihin:


title: QB 18A

text: QB 18A on taittuvapiippuinen ilmakivääri. Kiväärissä on automaattivarmistin. QB 18A on varustettu kiikaritähtäimellä. Aseen laukaisuvastus on 10-25 N. QB 18A:n alkuperäisversio on QB 18, joka on 30 millimetriä A-versiota lyhyempi.


title: Dub Jones (laulaja)

text: Will "Dub" Jones (14. toukokuuta 1928 – 16. tammikuuta 2000) oli yhdysvaltalainen laulaja. Hän oli jäsenenä The Coasters -kokoonpanossa ja lauloi muun muassa sen hiteillä "Yakety Yak", "Charlie Brown" ja "Along Came Jones". Jo ennen liittymistään The Coastersiin vuonna 1958 hän oli kuulunut The Cadetsiin ja levyttänyt sen kanssa hitin "Stranded in the Jungle" (1956).


title: Dub Jones (laulaja)

text: Jones oli kotoisin Shreveportista, Louisianasta. Hän pääsi The Coastersin kanssa Rock and Roll Hall of Fameen vuonna 1987. Hän sairasti diabetesta ja kuoli Long Beachillä 71-vuotiaana.


title: Norman Sylla

text: Norman Sylla (s. 27. syyskuuta 1982 Pariisi) on ranskalainen jalkapalloilija, pelipaikaltaan hyökkääjä. Hän edustaa belgialaista FCV Denderiä, jota ennen hän on edustanut mm. Barnetia.


title: Norman Sylla

text: Sylla ei ole pelannut urallaan vielä yhtäkään maaottelua. Hän on Olivier Dacourtin serkku.


title: Melior (pistooli)

text: Melior on eräs belgialaisen "Robar & co" - aseyhtiön tuotemerkeistä. .22 LR, 6,35 Browning, 7,65 Browning ja 9 mm Browning court kaliiperisina kolmena eri malliversiona valmistettujen Melior -pistoolien rakenne muistuttaa John Moses Browningin FN -yhtiölle suunnittelemia FN M1905 ja M1910 pistooleja.


title: William Richard Mead

text: William Richard Mead (William R. Mead, "Bill" Mead, 29. heinäkuuta 1915 Aylesbury, Britannia – 20. heinäkuuta 2014 Buckinghamshire, Britannia) oli brittiläinen maantieteilijä. Mead toimi maantieteen professorina University College Londonissa vuosina 1966-1981 ja oli myös maantieteen laitoksen esimies. Meadin tutkimuksellisen kiinnostuksen kohteina olivat Skandinavian maat ja etenkin Suomi.


title: William Richard Mead

text: Meadille myönnettiin vuonna 2003 Turun yliopiston kunniatohtorin arvo "tunnustuksena hänen pitkästä ja edelleen aktiivisena jatkuvasta työstään suomalaisen maantieteen tutkimuksen edistämiseksi ja anglosuomalaisen tieteellisen yhteistyön kehittämiseksi".


title: William Richard Mead

text: Mead jatkoi tieteellistä työskentelyä korkeaan ikään. Pohjoismaisten maantieteilijöiden konferenssissa Turussa 8.–11.6.2009 hän piti konferenssin päätöspuheen ja vuonna 2014 hän julkaisi suomalaisen tutkimusmatkailijan Pehr Kalmin Lontoon päiväkirjan englanniksi.


title: Jumaluuskompleksi

text: Jumaluuskompleksi on mielentila, jossa henkilö uskoo, että hänellä on yliluonnollisia voimia tai jumalallisia kykyjä. Tällainen henkilö usein uskoo olevansa yhteiskunnan sääntöjen yläpuolella ja ansaitsevansa erikoista huomiota. Leimallisia piirteitä ihmisissä, jotka potevat jumalakompleksia, ovat itsekeskeisyys, manipulatiivuus, välinpitämättömyys ja empatian puute.


title: Samuel Néva

text: Samuel Néva (s. 15. toukokuuta 1981 Le Mans) on ranskalainen jalkapalloilija, pelipaikaltaan puolustaja. Hän edustaa belgialaista FCV Denderiä, jota ennen hän on pelannut mm. Le Havressa ja Grenoble Footissa.


title: Valko-Venäjän armenialaiset

text: Valko-Venäjän armenialaisilla tarkoitetaan armenialaisten etnisen ryhmän jäseniä, jotka asuvat Valko-Venäjällä. Heitä asuu maassa noin 25 000.


title: Valko-Venäjän armenialaiset

text: Suurin osa armenialaisista asuu Minskissä.


title: Jari Tammi

text: Jari Tammi (s. 14. elokuuta 1962 Turku) on suomalainen kirjailija ja kustantaja, joka asuu Helsingissä. Hän asui Britanniassa vuosina 1996–2002. Tammi perusti vuonna 1990 kustantamon Pikku-idis, joka on julkaissut muun muassa Bret Easton Ellisin "Amerikan Psykon" ensimmäisenä Suomessa. Lisäksi Tammi on koonnut muun muassa "Suuren kirosanakirjan", jonka kolmas laitos ilmestyi WSOY:lta vuonna 2007. Hänen pääteoksensa on laaja historiallinen fantasiaromaani "Kalevan solki".


title: Jari Tammi

text: Jari Tammi on Suomen Kirjailijaliiton jäsen ja Suomen aforismiyhdistyksen hallituksen jäsen. Tammi kuuluu Mahdollisen Kirjallisuuden Seuran perustajajäseniin ja oli yhtenä 14 kirjoittajasta mukana Ihmiskokeita-kollektiiviromaanihankkeessa 2012–2016.


title: Jari Tammi

text: Tammi harrastaa pikajuoksua ja pelaa kirjailijoiden jalkapallojoukkueessa FC Kynässä.


title: The Coasters

text: The Coasters on 1950-luvulla perustettu doo-wop-yhtye, joka pääsi Rock and Roll Hall of Fameen vuonna 1987 ja Vocal Group Hall of Fameen 1999. Kokoonpanolle työstivät esitettäväksi musiikkia Jerry Leiber ja Mike Stoller.


title: The Coasters

text: The Coastersilta sijoittui listoille useita hittejä, kuten "Yakety Yak" (saksofonissa King Curtis), "Along Came Jones", "Poison Ivy", "Young Blood", "Searchin'" ja "Charlie Brown". Vaikka yhtyeen huomattava suosio laimeni 1960-luvulla, se ei ole koskaan hajonnut.


title: The Coasters

text: Jäseniä yhtyeessä on ollut sen historian saatossa lukuisia. Perustajajäseninä olivat vuonna 1955 Carl Gardner, Billy Guy, Bobby Nunn, Leon Hughes ja Adolph Jacobs. Myöhemmin kokoonpanoon liittyivät muiden muassa Cornelius Gunter ja Dub Jones. Gunter ammuttiin autoonsa vuonna 1990.


title: The Coasters

text: The Coastersin managerina toiminut Patrick Cavanaugh sai vuonna 1984 murhasta kuolemantuomion, joka sittemmin muutettiin elinkautiseksi. Tuomio tuli yhtyeen erään jäsenen, Nat Wilsonin vuonna 1980 tapahtuneesta ampumisesta ja ruumiin hävittämisestä.


title: Merivahingonlaskija

text: Merivahingonlaskija on liikenne- ja viestintäministeriön alainen viranomainen, joka ratkoo merivakuutusasioita. Vanha virkanimitys on dispašööri. Kun haveri on tapahtunut, merivahingonlaskija arvioi vahingot ja vakuutuskorvaukset. Jos haverissa on useita osapuolia, hän arvioi, mikä osuus kullekin haveriosakkaalle tulee maksettavaksi yhteisessä haverissa kysymyksessä olevasta hankkeesta. Hänen lausuntonsa voidaan viedä oikeuden käsiteltäväksi, mutta ilman merivahingonlaskijan korvausselvitystä vene- ja muita merivahinkoasioita ei oikeudessa käsitellä.


title: Merivahingonlaskija

text: Suomessa on vain yksi merivahingonlaskija. Tehtävät määritellään vuoden 1953 laissa, Laki merivahingonlaskijan korvausselvityksestä merivakuutusasioissa 10/53. Suomen merivahingonlaskijainstituutio käynnistyi kasvaneen kauppamerenkulun myötä 1851 keisari Nikolai I vahvistettua edellisenä vuonna kahden merivakuutusyhdistyksen säännöt ja määrättyä, että näitä varten oli perustettava yksi merivahingonlaskijan toimi.


title: Merivahingonlaskija

text: Suomen merivahingonlaskija on vuodesta 2015 lähtien oikeustieteen tohtori Lauri Railas, ja hänen edeltäjänsä oli vuosina 1997–2015 professori Hannu Honka. Aiemmin tehtävässä ovat toimineet professori Esko Hoppu vuosina 1982–1997 sekä professori Olof Riska 1965–1982.


title: Jalkapallon Afrikan-mestaruuskilpailut 2010

text: 27. jalkapallon Afrikan-mestaruuskilpailut pelattiin 10.–31. tammikuuta 2010 Angolassa. Nigeria valittiin varaehdokkaaksi, mikäli Angola ei kykenisi täyttämään CAF:n vaatimuksia isännyydestä.


text: Turnauksen voitti Egypti, jolle mestaruus oli maan historian seitsemäs ja kolmas peräkkäinen.


text: Afrikan jalkapalloliitto (CAF) antoi Angolalle mahdollisuuden järjestää Afrikan-mestaruuskilpailut. Liitto päätti kierrättää isännyyttä antamalla uusille maille mahdollisuuden. Ehdokkaina olivat Angolan lisäksi Gabon ja Päiväntasaajan Guinea, sekä Mosambik, Zimbabwe, Namibia ja Senegal, joiden ehdokkuudet hylättiin uuden isännän etsimisessä. Angolan järjestäessä vuoden 2010 kisat Päiväntasaajan Guinea ja Gabon saivat yhteisjärjestää vuoden 2012 kisat ja Libyalle tarjoutui vuoden 2014 kisaisännyys.


text: Kaksi kertaa aikaisemmin isäntämaana toiminut Nigeria valittiin varaisännäksi kolmeen seuraavaan turnaukseen, mikäli joukkueet eivät kykenisi täyttämään Afrikan jalkapalloliiton vaatimuksia.


text: Afrikan jalkapalloliitto ilmoitti vuoden toimivan samalla myös karsintoina Afrikan-mestaruuskisoihin. Kisoihin pääsivät isäntä maan lisäksi jokaisen MM-karsintalohkojen kolme parasta maata.


text:
Turnauksen ottelut pelataan neljässä eri kaupungissa.
Lohkoarvonta suoritettiin 20. marraskuuta 2009 Talatona Convention Centressä Luandassa, Angolassa. 16 maata jaettiin neljään koriin, joista ensimmäisessä korissa oli neljä parasta maata. Angola oli korissa isäntämaana ja Egypti hallisevana mestarina. Loput 14 maata sijoitettiin niiden kolmen edellisten Afrikan-mestaruuskilpailujen tilastojen mukaan. Myös Kamerun ja Norsunluurannikko olivat ensimmäisessä korissa niiden viimeaikaisten menestysten myötä.


text: 5 maalia:


text: 3 maalia:


text: 2 maalia:


text: 1 maali:* = pudotuspeleissä


title: Dugary Ndabashinze

text: Dugary Ndabashinze (s. 8. lokakuuta 1989 Bujumbura) on burundilainen jalkapalloilija, pelipaikaltaan keskikenttäpelaaja. Hän edustaa belgialaista KRC Genkiä, jota ennen hän on pelannut Atlético Olympicissä ja Athlético de Coléahissa.


title: Jerry Leiber ja Mike Stoller

text: Jerome ”Jerry” Leiber (25. huhtikuuta 1933 – 22. elokuuta 2011) ja Mike Stoller (s. 13. maaliskuuta 1933) muodostivat tunnetun yhdysvaltalaisen lauluntekijä- ja tuottajakaksikon. Heidän varhaisia hittejään olivat ”Hound Dog” ja ”Kansas City”. The Drifters levytti ”There Goes My Babyn”, ja myös jotkin Elvis Presleyn hiteistä (muun muassa ”Jailhouse Rock”) olivat Leiber–Stoller-kaksikon käsialaa.


title: Jerry Leiber ja Mike Stoller

text: The Coasters nousi 1950-luvulla maineeseen Leiberin ja Stollerin kappaleiden avulla.


title: Jerry Leiber ja Mike Stoller

text: Leiber ja Stoller myös perustivat levy-yhtiöt Spark Records ja Red Bird Records. Vielä 1950-luvun jälkeen he loistivat lauluntekijöinä muun muassa hitillään ”Is That All There Is?”, jonka Peggy Lee levytti vuonna 1969. Leiber ja Stoller ovat päässeet Songwriters Hall of Fameen (1985), Rock and Roll Hall of Fameen (1987) ja Hollywood Walk of Famelle.


title: Groupe SEB

text: Groupe SEB (Société d'Emboutissage de Bourgogne) on suuri ranskalainen yhteenliittymä joka tuottaa pieniä kodinkoneita.


title: Groupe SEB

text: Merkittävimmät tuotemerkit, jotka kuuluvat yhteenliittymään ovat Krups, Moulinex, Rowenta ja Tefal.


title: Henry Scott Tuke

text: Henry Scott Tuke (1858–1929) oli brittiläinen taidemaalari ja valokuvaaja, joka tunnetaan parhaiten alastomia poikia ja nuoria miehiä esittävistä teoksistaan.


title: Henry Scott Tuke

text: Tuke syntyi Yorkissa, opiskeli Lontoossa ja vietti valmistuttuaan aikaansa Italiassa, Ranskassa ja Yhdysvalloissa, missä tutustui Oscar Wildeen. Tuke palasi Englantiin ja asettui asumaan Newlyniin, Cornwalliin, minne muodostui pieni taiteilijayhteisö. Vuonna 1885 Tuke siirtyi Falmouthiin, missä ilmasto oli suotuisampi ulkona maalattaville alastonkuville, ja osti kalastaja-aluksen, jonka hän kunnosti asunnoksi ja studioksi. Useimmat siellä tehdyt työt esittävät poikia uimassa, veneilemässä tai leikkimässä rannalla. Yksi tunnetuimmista on "August Blue", jossa neljä alastonta nuorukaista ui veneellä kristallinkirkkaalla merellä loistavan sinisen taivaan alla.


title: Henry Scott Tuke

text: Vaikka maalausten pääosassa ovat alastomat vartalot, heidän sukupuolielimiään ei ole kuvattu yksityiskohtaisesti eivätkä he koskettele toisiaan. Tuke asetteli mallinsa useimmiten niin, etteivät elimet näy katsojille, tai ne jäävät jonkun esineen tai varjon suojaan. Tämä voi selittää, mikseivät Tuken aihevalinnat tai läheiset suhteet malleihinsa aiheuttaneet skandaaleita. Talvisaikaan Tuke käytti studiota Lontoossa ja maalasi muotokuvia.


title: Henry Scott Tuke

text: Tuken töitä on Royal Academyn, Tate Britainin ja National Portrait Galleryn kokoelmissa. Elton John omistaa myös huomattavan kokoelman niitä.


title: King Curtis

text: Curtis Ousley eli King Curtis (7. helmikuuta 1934 Fort Worth – 13. elokuuta 1971 New York) oli yhdysvaltalainen saksofonisti. Hän tuli tunnetuksi sessiomuusikkona, joka esiintyi muun muassa The Coastersin hitillä "Yakety Yak". Hän pääsi Rock and Roll Hall of Fameen postuumisti 6. maaliskuuta 2000.


title: King Curtis

text: King Curtis teki myös yhteistyötä Aretha Franklinin kanssa ja toimi tuottajana. Hän kuoli puukotuksen uhrina.


title: Ilunga

text: Ilunga on eräs yleinen sukunimi Kongon demokraattisessa tasavallassa.


title: Ilunga

text: Vuonna 2004 brittiläinen käännöstoimisto Today Translations raportoi, että "ilunga" on myös luluanlubankielinen sana, joka tarkoittaa ”henkilöä, joka on valmis antamaan anteeksi solvauksen ensimmäisellä kerralla, sietämään sitä toisella kerralla mutta ei koskaan kolmatta kertaa”. Käännöstoimiston järjestämässä kyselyssä maailman vaikeimmin käännettävästä sanasta "ilunga" oli noussut listan kärkeen. Kyseinen sananselitys on sittemmin levinnyt laajalle, muun muassa lukuisiin blogeihin sekä kirjaan "The Meaning of Tingo: And Other Extraordinary Words from Around the World" (suom. "Tingon tarkoitus ja muita merkillisiä sanoja maailmalta"), jonka tiedot on kerätty muun muassa internetistä.


title: Ilunga

text: Vuonna 2006 "The Times Online", jossa alkuperäinen uutinen oli julkaistu, totesi että uudempien tutkimusten mukaan kyseistä sanaa "ei ehkä olekaan" luban kielessä ("Subsequent investigations suggested that the word may not exist in Tshiluba"). Mbuji-Mayin yliopiston CIYÈM-tutkimuskeskuksen ylläpitämä luban kielen online-sanakirja tuntee sanan "ilunga" erisnimenä, mutta ei tunne Today Translationsin väittämää merkitystä.


title: Arkonan allas

text: Arkonan allas eli Arkonanmeri on Itämeren osa Ruotsin eteläkärjen ja Saksan pohjoisrannikon välissä; sen itäreunalla on Bornholmin saari ja länsireunalla Falsterin ja Själlannin saaret. Arkonan allas on selvästi matalampi kuin Bornholmin itäpuolinen Bornholmin allas. Se on Itämeren suolaisinta ja puhtainta osaa: pintaveden suolapitoisuus on tyypillisesti kahdeksan promillea, kun taas ravinteita ja kasviplanktonia on selvästi vähemmän kuin muualla.


title: Anssi Paasi

text: Anssi Ilmari Paasi (s. 14. syyskuuta 1955 Kajaani) on suomalainen maantieteilijä. Paasi on ollut maantieteen professorina Oulun yliopistossa vuodesta 1990 lähtien. Vuosina 2008–2012 Paasi toimi akatemiaprofessorina. Paasin tieteellisen kiinnostuksen kohteina ovat etenkin teoreettiset ja metodologiset ongelmat maantieteessä, uusi aluemaantiede ja poliittinen maantiede.


title: Anssi Paasi

text: Paasin vanhemmat ovat Paavo Päiviö Paasi ja Hilkka Elina Kyyhkynen. Hän tuli ylioppilaaksi Vuohengin lukiosta Kajaanissa 1975 ja valmistui Joensuun yliopistosta filosofian kandidaatiksi 1979, lisensiaatiksi 1981 ja tohtoriksi 1986, väitöskirjan aiheenaan "The institutionalizations of regions: Theory and comparative case studies". Suomen Akatemian tutkimusapulaisena ja assistenttina Paasi toimi 1981-1986, Joensuun yliopiston assistenttina 1984-1988, dosenttina vuodesta 1987 sekä yliassistenttina ja maaseutuinstituutin johtajana 1988-1989. Oulun yliopiston va. professori hänestä tuli 1989 ja vakinainen seuraavana vuonna. Paasi oli vierailevana tutkijana Kalifornian yliopistossa Los Angelesissa 1997.


title: Anssi Paasi

text: Tutkimustyössään Paasi on keskittynyt muun muassa Suomen ja sen alueiden sosiaaliseen rakentumiseen ja identiteettiin, alueen teoriaan ja alueen muuttuviin merkityksiin, territorioihin ja rajoihin poliittisessa maantieteessä, globalisaatioretoriikkaan ja geopoliittiseen mielikuvitukseen sekä alueiden Eurooppaan ja aluesuunnitteluun.


title: Anssi Paasi

text: Paasille myönnettiin Pohjois-Pohjanmaa -palkinto tammikuussa 2015.


title: Anssi Paasi

text: Paasi on sotilasarvoltaan reservin alikersantti, hänen puolisonsa vuodesta 1978 on Eija Marketta Romppainen .


title: Siperian buharalaiset

text: Siperian buharalaiset ovat yksi Siperian tataareihin sulautuneista etnisistä ryhmistä. Buharalaisiksi kutsuttiin Keski-Aasiasta 1400–1600-luvuilla Länsi-Siperiaan muuttaneita uzbekkeja, tadžikkeja, uiguureita ym. Omakielisiä nimityksiä ovat "buharlıq", sartit ja uzbekit.


title: Siperian buharalaiset

text: Buharalaisten muutto Siperiaan alkoi 1300-luvun lopussa, jolloin paikallisten tataarien keskuuteen ryhdyttiin Keski-Aasiasta käsin levittämään islamia. Buharalaiskyliä oli nykyisten Tjumenin, Omskin ja Tomskin alueilla. Heitä asui myös Tjumenin, Tobolskin, Taran ja Tomskin lähellä sijainneissa tataarikylissä. Tärkeimmät elinkeinot olivat maatalous ja karjanhoito, kaupankäynti sekä erilaiset käsityöläisammatit. Vuoden 1897 väestönlaskennan mukaan Siperian buharalaisia oli yli 11 000 ja vuonna 1926 yli 15 000 (suurin osa Taran piirikunnassa). Myöhemmissä väestönlaskennoissa heitä ei ole rekisteröity erillisenä ryhmänä.


title: Carl Gardner

text: Carl Edward Gardner (29. huhtikuuta 1928 Tyler, Texas – 12. kesäkuuta 2011) oli yhdysvaltalainen laulaja. Hän tuli tunnetuksi The Coasters -yhtyeestä, jota oli perustamassa vuonna 1955. Hän pääsi yhtyeen kanssa Rock and Roll Hall of Fameen vuonna 1987.


title: Carl Gardner

text: Luotuaan jo puolivuosisataisen uran The Coastersin parissa Gardner lopetti esiintymisen vuonna 2005. Hänen poikansa Carl Gardner Jr. (s. 1955) on ollut yhtyeen jäsenenä samanaikaisesti isänsä kanssa ja vielä hänen lähdettyään. Isä-Gardnerin lähtöä yhtyeestä edelsi aivoverenkiertohäiriö, joka vaikutti hänen ääneensä. Hän oli yhtyeen viimeinen alkuperäisjäsen.


title: Kaunisharju

text: Kaunisharju on Jyväskylän kaupunginosa (aiemmin Jyväskylän maalaiskunnan Vaajakosken taajaman osa).


title: Kaunisharju

text:
Kaunisharjussa on paljon rivitaloja ja omakotitaloja. Kaunisharjun asuinalue sijaitsee lähellä Leppäveden rantoja ja Vaajavirran yläjuoksua. Kaunisharjun pohjoisosassa on Kotavuori, jonka juurella järven rannoilla on kesämökkejä. Itäisellä rannalla on kokous- ja juhlatalo Koskenniska. Kaunisharjusta on bussiyhteys Vaajakosken keskustan kautta Jyväskylän keskustaan. Busseja kulkee viikonloppuisin ja iltaisin yksi tunnissa, arkipäivinä ruuhka-aikaan hieman useammin.
Kivilampi on asuinalue, joka sijaitsee jyrkän mäen huipulla. Kivilammen erottaa Kaunisharjun asuinalueesta laakso, jossa kulkee Vaajakoski–Leppävesi-tie, seututie 638. Kivilammen alueen asutus koostuu omakotitaloista. Alueella on myös samanniminen lampi, jonka nimi on tosin joissakin vanhoissa kartoissa Kivijärvi. Aiemmin Kivilammella toimi Jyväskylän maalaiskunnan kaatopaikka, mutta se on lakkautettu. Bussiyhteyttä Kivilammelle ei ole, lähin bussipysäkki on mäen juurella Vaajakoski–Leppävesi-tien varressa. Vuoden 2007 lopussa Kivilammen asukasluku oli 451 henkeä.


title: Kaunisharju

text: Kaunisharju oli aiemmin hieman syrjäisenä pidetty alue, jossa oli huonosti palveluja ja kunnallisteknikkaa. Sitä kutsuttiin tämän vuoksi leikillisesti Retuperäksi. Vuoden 1977 keväällä alettiin Kaunisharjun asuinaluetta laajentaa tarkoituksena rakentaa alueelle 150 uutta rakennusta, pääasiassa omakotitaloja.


title: Kaunisharju

text: Myös Janakan pienalue kuuluu suurimmaksi osaksi Kaunisharjun kaupunginosaan. Janakassa on uimaranta ja vesilaitos. Janakan koulu ja päiväkoti sijaitsevat Janakanlahden toisella puolella Tölskän kaupunginosassa.


title: Metsäkerttuset

text: Metsäkerttuset ("Bradypterus") on sirkkalintujen heimoon kuuluva varpuslintusuku. Aiemmin suku luokiteltiin kuuluvaksi kerttuihin. Metsäkerttusiin kuuluu BirdLifen mukaan kaksitoista lajia.


title: Tamale

text: Tamale on kaupunki Ghanan pohjoisosassa. Kaupungissa on noin 350 000 asukasta ja se on maan Northern Region-hallintoalueen pääkaupunki . Se sijaitsee noin 440 kilometriä Accrasta pohjoiseen ja on Voltan jokilaakson väkirikkain kaupunki.


title: Tamale

text:
Tamale on kehittynyt nopeasti viime vuosina, ja sitä pidetään usein Länsi-Afrikan nopeimmin kasvavana kaupunkina. Se sijaitsee taloutta ajatellen hyvässä asemassa Ghanan, Malin, Burkina Fason, Norsunluurannikon, Nigerin, Beninin ja Togon muodostaman alueen keskiosassa. Tamalessa on kansainvälinen lentoasema, ja siitä voi hyvin kehittyä koko alueen liikenteen solmukohta. Kaupungia ympäröivällä alueella viljellään riisiä, maapähkinöitä ja puuvillaa ja Tamale on näillä tuotteilla käytävän kaupan keskus.
Infrastruktuuriltaan Tamale on sekoitus uutta ja vanhaa. Suuri osa kaupunkilaisista asuu perinteisin keinoin savesta valmistetuissa taloissa. Useissa taloissa on kuitenkin sähköt. Sähkö toimitetaan Tamaleen Akosombon vesivoimalasta maan keskiosasta. Tamalessa on myös useita nettikahviloita. Lisäksi kaupungissa on moderni jalkapallostadion, joka rakennettiin vuoden 2008 jalkapallon Afrikan-mestaruuskilpailuja varten.


title: Tamale

text: Tamalessa on useiden eri järjestöjen, kuten CRS:n, ActionAidin, Care Internationalin ja WorldVisionin toimipisteitä .


title: Tamale

text: Alueen luonto houkuttelee kaupunkiin jonkun verran matkailijoita, mutta massaturismia alueella ei ole .


title: Billy Guy

text: Frank William Phillips eli Billy Guy (20. kesäkuuta 1936 Itasca, Teksas – 5. marraskuuta 2002 Las Vegas, Nevada) oli yhdysvaltalainen laulaja. Hän tuli tunnetuksi The Coasters -yhtyeestä, mutta työskenteli myös soolouralla ja kuului Bip & Bop -duoon, joka levytti hitit "Ding Ding Dong" ja "Du-Wada-Du".


title: Billy Guy

text: Billy Guy, yksi The Coastersin vuoden 1955 alkuperäisjäsenistä, kuoli 66-vuotiaana sydänsairauteen.


title: Hartford Wolf Pack

text: Hartford Wolf Pack on yhdysvaltalainen jääkiekkoseura, joka pelaa NHL:n farmisarjassa, AHL:ssä. Seura on voittanut AHL:n mestaruuden eli Calder Cupin kerran, kaudella 1999–2000. Wolf Pack on New York Rangersin farmiseura.


title: Hartford Wolf Pack

text: Seura perustettiin nimellä Hartford Wolf Pack 1997, kun NHL:ssä pelannut Hartford Whalers muutti Raleighiin, Pohjois-Carolinaan. Seurasta tuli Carolina Hurricanes. Wolf Pack tunnettiin ennen nimillä Binghamton Rangers, Binghamton Whalers ja Providence Reds. Seura pelasi ensimmäisen ottelunsa 3. elokuuta 1997. Se pelasi AHL:n pudotuspeleissä 12 vuotena peräkkäin ennen vuotta 2010, jolloin se jäi ensimmäisen kerran Hartfordin-vuosinaan pudotuspelien ulkopuolelle.


title: Hartford Wolf Pack

text: Howard Baldwin osti Wolf Packin syyskuussa 2010. Whalersin alkuperäisiin omistajiin kuulunut Baldwin ilmoitti, että joukkue vaihtaa nimensä Connecticut Whaleksi kauden 2010–2011 aikana. Nimi valittiin Whalers- ja Wolf Pack -faneilta saadun palautteen mukaan. Fanit ovat kutsuneet Hartford Whalersia "The Whaleksi", joten joukkueen uusi nimi oli jo ennestään tuttu. Joukkue pelasi ensimmäistä kertaa Connecticut Whale -nimellä ja uudella peliasulla 27. marraskuuta Bridgeport Sound Tigersia vastaan. Ottelua oli seuraamassa organisaation historian toiseksi suurin yleisömäärä – 13 089 katsojaa.


title: Hartford Wolf Pack

text: Vuonna 2013 seuran ja sen kotiareenan hallinnointi siirtyi Global Spectrum -yritykselle. Seuran nimi vaihdettiin Connecticut Whalesta takaisin Hartford Wolf Packiksi ennen kauden 2013–2014 alkua.


title: Viuhkakerttuset

text: Viuhkakerttuset ("Schoenicola") on sirkkalintujen heimoon kuuluva varpuslintusuku. Aiemmin suku luettiin kuuluvaksi kerttuihin. Viuhkakerttusiin kuuluu BirdLifen mukaan kaksi lajia.


title: Kashgarit

text: Kashgarit tai Kashgartsyt olivat ryhmä uiguureja jotka olivat muuttaneet Kašgarista Venäjän keisarikuntaan 1700- ja 1800-luvuilla. 1920-luvun alussa heidät luokiteltiin omaksi etniseksi ryhmäkseen. Vuoden 1926 väestönlaskussa Neuvostoliitossa laskettiin olevan 13 010 kashgaaria.


title: Kashgarit

text: Huolimatta uudelleenluokituksestaan, vuoden 2002 väestönlaskussa Venäjällä 18 ihmistä ilmoitti itsensä kashgaariksi. Mutta koska suurin osa kashgaareista oli muuttanut Kazakstaniin, Uzbekistaniin ja Kirgisiaan, Venäjän luku kertoo hyvin vähän siitä kuinka useimmat kashgaarit identifioivat itsensä.


title: Leon Hughes

text: Thomas Leon Hughes (s. 26. elokuuta 1932 Los Angelesin piirikunta, Kalifornia) on yhdysvaltalainen muusikko. Hän lauloi The Coastersin alkuperäisessä kokoonpanossa 1950-luvulla, mutta on jatkanut uraansa sen jälkeenkin. Äänialaltaan hän on tenori.


title: Filharmooninen Viihdejousikko

text: Filharmooninen Viihdejousikko on yhdeksän miehen kokoonpano, joka esittää klassista viihdemusiikkia. Yhtyeen taiteilijat ovat kaikki Helsingin kaupunginorkesterin muusikoita.


title: Filharmooninen Viihdejousikko

text: Kokoonpanon loi 1960-luvulla kapellimestari Arthur Fuhrmann yhdessä HKO:n konserttimestarin Jorma Ylösen kanssa. Yhtye esiintyi tuolloin nimellä Viihdejousikko. Omien konserttien lisäksi se esiintyi usein myös Yleisradion kanavilla.


title: Filharmooninen Viihdejousikko

text: Lähes kolmenkymmenen vuoden hiljaisuuden jälkeen yhtyeen toiminta käynnistyi uudelleen vuonna 2004 Arthur Fuhrmannin lahjoitettua kaikki Viihdejousikolle aikanaan tekemänsä sovitukset viulutaiteilija Jani Lehtoselle. Lahjoituksen ehtona oli, että kokoonpano herätetään henkiin. Näin ”vanhanajan hienot sävelmät” tavoittaisivat 2000-luvunkin kuulijat. Yhtye otti käyttöön nimen Filharmooninen Viihdejousikko. Sittemmin Fuhrmann on sovittanut Filharmooniselle Viihdejousikolle kymmenittäin uusia teoksia – lähinnä nykypäivän yleisön toivekappaleita.


title: Pittakerttuset

text: Pittakerttuset ("Tesia") on silkkikerttusiin kuuluva aiemmin kerttujen heimoon luettu itä- ja kaakkoisaasialainen varpuslintusuku. Sukuun kuuluu neljä lajia:


title: Dukhat

text: Dukhat (mongoliksi "Цаатан", Tsaatan) ovat turkkilainen poropaimentolaiskansa Hövsgölissä, Mongoliassa. Dukhat puhuvat turkkilaisiin kieliin kuuluvaa dukhan kieltä. Dukhia on noin 300.


title: Dukhat

text: Dukhat erkanivat tuvaaneista Venäjän keisarikunnan liitettyä Kiinan Qing-dynastian aiemmin hallitseman Tuvan alueen itseensä. Dukhat koostuivat Mongolian puolella aluksi vain tästä pienestä joukosta, mutta 1930- ja 1940-luvuilla Tuvan puolelta tuli joukko pakolaisia, jotka välttelivät joutumista kolhooseille sekä asepalveluksen suorittamista. Molempia ryhmiä kohdeltiin itsenäisessä Mongoliassa pitkään laittomina siirtolaisina ja monet heistä palautettiinkin Tuvan puolelle Neuvostoliittoon. Dukhat saivat Mongolian kansalaisuuden vasta vuonna 1956 ja heidät asutettiin kalastusasemalle Hövsgölin järvelle. Vuonna 1985 Mongolian valtio avasi dukhia työllistäneen poronhoito- ja turkismetsästystilan. Porolaumat yksityistettiin taloudellisten uudistusten myötä vuonna 1995.


title: Dukhat

text: Dukhien harjoittaman poronhoidon ongelmiksi on muodostunut esimerkiksi porojen sisäsiittoisuus ja ulkopuolisten harjoittama salametsästys. Sisäsiittoisuuden parantamiseksi on tehty kokeiluja tuomalla poroja Skandinaviasta, mutta kokeiluun on suhtauduttu varauksellisesti siinä pelossa, että paikallisen jalostuksen tuloksena syntyneet ominaisuudet saattavat hävitä. Poroja on Mongoliassa jäljellä noin 200–600.


title: Juovamuuntaja

text: Juovamuuntaja eli "FBT" (flyback transformer) on erityinen muuntajatyyppi, jota käytetään CRT-putkien (katodisädeputki) anodin virroituksessa ja vaakapoikkeutuksessa. FBT:n tuottama jännite vaihtelee CRT-putken tarpeesta riippuen muutamasta kilovoltista (oskilloskoopeissa) 20–30 kilovolttiin (tyypillisessä televisiossa).


title: Juovamuuntaja

text: Tavallisesta, esimerkiksi verkkojännitemuuntajasta poiketen juovamuuntajan tuottaman virran taajuus vaihtelee 17-50 kHz välillä kuvaputken juovataajuuden mukaan, tavallisen verkkojännitteen taajuuden ollessa vain 50 Hz.


title: Juovamuuntaja

text: Juovamuuntajan anodikaapeli liitetään kuvaputken jakoverkkoon, jolloin jakoverkko vetää puoleensa elektronitykin ampumia elektroneja, ja elektronisuihkut suuntautuvat tarkalleen jakoverkossa olevien reikien läpi fosforikerrokselle. Jakoverkko toimii siis katodilta tulevien elektronien kiihdytysanodina.


title: Juovamuuntaja

text: Juovamuuntajasta otetaan yleensä myös muihin toimintoihin jännitteitä. Televisioissa -ja monitoreissa otetaan juovamuuntajasta kuvaputken 1. anodi- ja focusjännitteet. Vanhemmissa elektroniputkilla toimivissa televisiovastaanottimissa juovamuuntaja toimi vaakapoikkeutuksen sovitusmuuntajana.


title: Juovamuuntaja

text: Katodisädeputkea varten juovamuuntajan tuottama suurjännite tasasuunnataan erityisellä suurjännitetasasuuntaajalla jotka ovat nykyisin sisäänrakennettuja uusimmissa juovamuuntajissa. Vanhemmissa juovamuuntajissa taas käytettiin matalampaa ulostulojännitettä joka suurennettiin ja tasasuunnattiin tätä varten valmistetulla kaskadilla.


title: Koronos

text: Koronos (, ) oli kreikkalaisessa mytologiassa useamman eri mieshahmon nimi.Muita merkityksiä:


title: Koronos (Apollonin poika)

text: Koronos (, ) oli kreikkalaisessa mytologiassa Apollonin ja Khrysorrhoen poika sekä Sikyonin kuninkaan Orthopoliin setä. Hänen poikansa Koraks ja Lamedon hallitsivat molemmat vuorollaan kaupunkia, jonka lisäksi muutamat lähteet osoittavat myös Koronoksen Sikyonin kuninkaaksi.


title: Maailman nälkäpäivä

text: Maailman nälkäpäivä on Yhdistyneiden kansakuntien elintarvike- ja maatalousjärjestön, FAO:n ensimmäistä kertaa 1979 julistama kansainvälinen vuosipäivä, jolloin kohdistetaan huomio maailman nälkään näkeviin ja elintarvikekysymyksiin. Sitä vietetään FAO:n perustamisen vuosipäivänä, 16. lokakuuta.


title: Danny Antonucci

text: Danny Antonucci (s. 27. helmikuuta 1957 Toronto, Ontario) on kanadalainen animaattori, joka tunnetaan parhaiten luomastaan animaatiosarjasta "Ed, Edd n Eddy".


title: Danny Antonucci

text: Antonucci syntyi Torontossa, Kanadassa vuonna 1957. Hänen vanhempansa olivat ensimmäisen sukupolven italialaisia maahanmuuttajia Kanadaan. Antonucci oli lapsena kiinnostunut piirretyistä ja vietti useita tunteja piirrellen, sekä miettien miten kuvat liikkuivat televisiossa. Hän esitti lapsena myös nukke-esityksiä rahasta.


title: Danny Antonucci

text: Antonucci opiskeli Sheridan College of Visual Artsissa, mutta lopetti koulun kesken saatuaan töitä animaattorina tuolloin Hanna-Barberan omistuksessa olleelta Canimage Productionilta. Tämän myötä hän työskenteli muun muassa Smurffien ja The Richie Rich/Scooby-Doo Show and The Flintstones Comedy Hour -ohjelman parissa. Tarkoituksenaan muuttaa lopullisesti Los Angelesiin vuonna 1984 löytääkseen lisää töitä, Antonucci muuttikin Vancouveriin, jossa hän sai töitä International Rocketshipilta, jotka loivat lyhytanimaatiota ja televisiomainoksia.


title: Danny Antonucci

text: Antonuccin ensimmäinen oma tekemä animaatio oli vuonna 1987 julkaistu Lupo the Butcher, jonka tuotti International Rocketship. Kolme minuuttia kestäneen animaation tekeminen kesti Antonuccin mukaan kaksi vuotta, koska yhtiö ei aluksi halunnut rahoittaa hänen tuotantoaan. Animaatio kertoi äkkipikaisesta teurastajasta, joka kiroaa kaikille leikkaamilleen lihoille ja menettää myös malttinsa pienistäkin virheistä. Antonucci kertoi animaation kuvastaneen hänen turhautumistaan joutuessaan työskentelemään lastenohjelmien parissa liian kauan. Lupo the Butcheria esitettiin eri elokuvajuhlissa Euroopassa muun muassa Berliinissä. Sittemmin se sai huomiota myös Yhdysvalloissa Spike and Mike's Sick and Twisted Festival of Animation -tapahtumassa.


title: Danny Antonucci

text: Lupo-hahmo päätyi myöhemmin erään urheilujalkine yhtiön lisensin alaiseksi, jonka myötä Antonucci sai lisää töitä Levi Strauss & Co. ja MTV:ltä täytyessään tehdä tuotteista animaatiomainoksia. Vuonna 1993 teki International Rocketshipin lisäksi töitä myös MTV:lle useammin mainosten parissa ja sai samalla tilaustyönä luoda animaatiosarjan The Brothers Grunt. Tämän myötä Antonucci aloitti 1. huhtikuuta 1994 oman animaatioyhtiönsä a.k.a. Cartoonin, jolla hän tuotti luomansa sarjan. The Brothers Grunt alkoi Yhdysvalloissa elokuussa 1994 MTV:llä. Sarja kesti 45 jakson verran, jotka kestivät noin seitsemän minuuttia. Sarjan esitykset lopetettiin vuonna 1995, jonka myötä Antonucci palasi takaisin mainosten pariin. Hän ehti kuitenkin vielä työskennellä animaattorina, ohjaajana ja ääninäyttelijänä lyhytkestoisessa animaatiossa Cartoon Sushi.


Jalkapallon alle 21-vuotiaiden Euroopan-mestaruuskilpailut 2009 pelattiin Ruotsissa 15.–29. kesäkuuta.


title: Jalkapallon alle 21-vuotiaiden Euroopan-mestaruuskilpailut 2009

text: Kilpailuissa olivat pelikelpoisia 1. tammikuuta 1986 ja sen jälkeen syntyneet pelaajat. Ruotsi pääsi isäntäjoukkueena suoraan lopputurnaukseen. Loput seitsemän joukkuetta ratkaistiin vuosina 2007–2008 pelatuissa karsinnoissa. Suomi selviytyi mukaan ensimmäistä kertaa historiassaan. Itse turnaus kuitenkin sujui vaisusti joukkueen hävitessä kaikki kolme otteluaan tehden yhden maalin ja päästäen kuusi.


text: Lohko A:


text: Lohko B:"Otteluiden alkamisajat Keski-Euroopan kesäaikaa (UTC+2)."


text: 7 maalia:


text: 3 maalia:


text: 2 maalia:


text: 1 maali:


title: Seimi (täsmennyssivu)

text: Seimi tarkoittaa:


title: Mangaani(II)karbonaatti

text: Mangaani(II)karbonaatti (MnCO) on mangaani- ja karbonaatti- ionien muodostama ioniyhdiste. Mangaanikarbonaattia tavataan luonnossa rodokrosiittimineraalissa .


title: Mangaani(II)karbonaatti

text: Mangaani(II)karbonaattia voidaan valmistaa käsittelemällä mangaanisuolojen vesiliuoksia jollain alkalimetallikarbonaatilla. Itse aine on veteen liukenematonta.


title: Mangaani(II)karbonaatti

text: Kuten monet muut karbonaatit, myös mangaani(II)karbonaatti hajoaa kuumennettaessa, jolloin muodostuu hiilidioksidia ja mangaani(II)oksidia:


title: Mangaani(II)karbonaatti

text: Tätä menetelmää käytetään joskus valmistettaessa mangaanidioksidia, jota käytetään kuivapareissa.


title: Mangaani(II)karbonaatti

text: Mangaani(II)karbonaattia lisätään myös kasvien lannoitteisiin ja terveysruokiin. Sitä käytetään myös keramiikan ja koristesementtien värjäykseen .


title: Blue Fox

text: Innebandyföreningen Blue Fox tai IBF Blue Fox on salibandyn erikoisseura Uudestakaarlepyystä. Seuran miesten edustusjoukkue pelaa maan toiseksi korkeimmalla sarjatasolla Divarissa. Naisten edustusjoukkue pelaa maan kolmanneksi korkeimmalla sarjatasolla II-divisioonassa. Seuralla on vilkas junioritoiminta johon osallistuu lähes 200 juniori-ikäistä pelaajaa.


title: Blue Fox

text: Seura perustettiin vuonna 1989 nimellä Kovjoki Ungdomsförening (lyh. Kovjoki UF). Seuran perustamiseen vaikutti 1980-luvun puolessa välissä rakennettu Kovjoen kylän uuden koulun noin sadan neliön liikuntasali, jossa nuoret harrastivat muiden lajien ohella myös salibandya. Vastaperustettu seura ilmoitti miesten joukkueen salibandyliiton sarjoihin, ja se aloitti II-divisioonasta, joka tuolloin oli maan alin sarjataso. Kahden pelatun kauden jälkeen joukkue nousi keväällä 1991 I-divisioonaan, jossa se pelasi seuraavat neljä kautta. Keväällä 1995 joukkueen onnistui nousta SM-sarjaan, jota nykyään kutsutaan nimellä salibandyliiga. Samalla seuran nimi vaihdettiin Kovjoki UF:stä Blue Foxiin.


title: Blue Fox

text: Blue Foxista on muutamia pelaajia pelannut myös maajoukkueessa, joista eniten maaotteluita on Jori Isomäellä - 46 maaottelua. Hän on ollut myös MM-kilpailuissa mukana kolmesti, joissa on saavuttanut kolme hopeamitalia. Muita maajoukkueessa pelanneita ovat Erno Tyni (10 maaottelua), Nicklas Kavander (6 maaottelua) ja Johnny Ojala (5 maaottelua).


title: Blue Fox

text:
Jori Isomäki, 46 maaottelua, 3 maalia + 6 syöttöä = 9 pistettä, 14 min
Erno Tyni, 10 maaottelua, 2 + 1 = 3, 0 min
Nicklas Kavander, 6 maaottelua, 3 + 0 = 3, 4 min
Johnny Ojala, 5 maaottelua, 2 + 1 = 3, 0 min


title: Blue Fox

text:
Nuorten maajoukkue
Alexander Nyman, 5 maaottelua, 1+1=2, 2 min


title: Blue Fox

text:
Patrik Högstedt, 2 maaottelua, 0 + 0 = 0, 0 min
Johnny Ojala, 1 maaottelu, 0 + 1 = 1, 2 min


title: Bobby Nunn

text: Ulysses B. "Bobby" Nunn (20. syyskuuta 1925 – 5. marraskuuta 1986) oli yhdysvaltalainen laulaja. Hän syntyi Birminghamissa, Alabamassa, kasvoi Detroitissa, Michiganissa, ja esiintyi jo varhain vaudevillessä. Yhdysvaltain ilmavoimat vuonna 1947 jätettyään hän asettui Kaliforniaan.


title: Bobby Nunn

text: Nunn muistetaan parhaiten The Coasters -lauluyhtyeen jäsenenä 1950-luvulta. Hän teki lisäksi muun muassa yhteistyötä Dorsey Burnetten kanssa. Hän pysyi aktiivisena aina 1980-luvulle, jolloin kuoli sydämen vajaatoimintaan Los Angelesissa.


title: Henk van Stee

text:
Henk van Stee (s. 17. joulukuuta 1961 Rotterdam, Zuid-Holland) on alankomaalainen jalkapallovalmentaja ja entinen keskikenttäpelaaja.
Peliurallaan van Stee edusti Sparta Rotterdamia ja De Graafschapia lopettaen ammattilaisuransa vuonna 1990. Sen jälkeen hän on toiminut valmentajana Sparta Rotterdamissa, VVV-Venlossa, Feyenoord Rotterdamissa, AZ Alkmaarissa sekä De Graafschapissa.


title: Adolph Jacobs

text: Adolph Jacobs (s. 15. huhtikuuta 1939) on yhdysvaltalainen kitaristi. Hän soitti The Medallions -yhtyeen kanssa jo ennen liittymistään The Coastersiin 1950-luvun puolessavälissä. The Coasters on edelleen yhtye, josta Jacobs tunnetaan parhaiten. Hän on kuitenkin jatkanut uraansa tuleville vuosikymmenille tehden yhteistyötä muiden muassa Johnny "Guitar" Watsonin, Larry Williamsin, Little Richardin ja Kent Harrisin kanssa.


title: Cornell Gunter

text: Cornelius E. "Cornell" Gunter (14. marraskuuta 1936 – 26. helmikuuta 1990) oli yhdysvaltalainen laulaja. Hänet muistetaan lähinnä The Coasters -yhtyeestä, johon hän liittyi 1950-luvulla. Hän kuoli henkirikoksen uhrina tuntemattoman hyökkääjän ampumana autoonsa.


title: Bert Jones

text: Bertram Hays "Bert" Jones (s. 7. syyskuuta 1951) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hänen isänsä, Dub Jones, oli niin ikään ammattilaispelaaja.


title: Bert Jones

text: Bert Jones pelasi Louisiana State Universityssa ennen NFL-varaustaan 1973. Hänen seuransa oli Baltimore Colts aina 1980-luvun alkuun. Silloin hän pelasi myös lyhyesti Los Angeles Ramsissa ennen vetäytymistään peliuralta.


title: Ron Jans

text: Ron Jans (s. 29. syyskuuta 1958) on alankomaalainen jalkapallovalmentaja ja entinen hyökkääjä.


title: Ron Jans

text: Jans aloitti peliuransa PEC Zwollessa 1976. Hän edusti seuraa kaikkiaan seitsemän kauden ajan. Jansin debyyttikaudella 1976/77 Zwolle eteni KNVB Cupin finaaliin, mutta hävisi siellä FC Twentelle 3–0. Seuraavalla kaudella joukkue voitti Eerste Divisien ja nousi pääsarjatasolle, jossa seura pelasikin koko Jansin Zwolle-uran lopun ajan.


title: Ron Jans

text: 1982 Jans siirtyi FC Groningeniin, jossa hän pelasi yhdessä mm. Ronald ja Erwin Koemanin kanssa. Jansin ura Groningenissa jäi kahteen kauteen ja 1984 hän siirtyi Rodaan. Kolmen Roda-kauden jälkeen Jans jätti Alankomaiden kentät ja siirtyi japanilaisseura Mazda SC:n paitaan. Japanin vierailu ei ollut erityisen menestyksekäs ja Jans pelasi vain 16 ottelua Mazdassa. 1988 hän palasi kotimaahansa ja edusti BV Veendamia kolme kautta päättäen uransa vuonna 1991.Jans aloitti valmennusuransa valmentaen läpi 1990-luvun amatööriseuroja. Todellisen tilaisuutensa Jans sai marraskuussa 2002, kun Eredivisiessä pelannut FC Groningen palkkasi hänet erotetun Dwight Lodewegesin seuraajaksi. Jansin johdolla Groningen säilytti sarjapaikkansa ollen Eredivisien 15:s. Jansin johdolla Groningen sijoittui keskikastiin myös seuraavilla kausilla. Läpimurtonsa hän teki kaudella 2005/06 luotsaamalla FC Groningenin upeasti Eredivisien viidenneksi. Vaikka pudotuspeleissä Mestarien liigan karsintapaikasta tulikin takkiin AFC Ajaxille, oli Groningen edennyt Jansin johdolla eurokentille, UEFA Cupiin, ensi kertaa 14 vuoteen. Joukkue kuitenkin putosi jo 1.kierroksella FK Partizania vastaan yhteismaalein 4–3.


title: Ron Jans

text: Kaudella 2006/07 Jansin miehistö taisteli jälleen tiensä UEFA Cupiin. Sijoituttuaan Eredivisiessä kahdeksanneksi, Groningen peittosi pudotuspeleissä Feyenoordin ja FC Utrechtin päästen UEFA Cupin 1.kierrokselle. Taistelu oli jälleen hienoa, mutta taival katkesi 1.kierroksella ACF Fiorentinaa vastaan rangaistuspotkukilpailun jälkeen.


title: Ron Jans

text: Kaudella 2007/08 Groningen oli Eredivisiessä seitsemäs ja pääsi jälleen karsimaan paikasta eurokentille. Tällä kertaa taival katkesi jo kotimaan karsinnoissa, kun NEC Nijmegen oli parempi yhteismaalein 1–4. Jans sai kuitenkin jatkaa tehtävässään ja luotsasi seuran seuraavan kauden päätteeksi kuudenneksi.


title: Ron Jans

text: Kaudella 2009/10 Jansin suojatit pelanneet hieman alavireisesti Eredivisiessä. Marraskuussa 2009 hän ilmoitti jättävänsä joukkueen kauden jälkeen. Helmikuussa 2010 hän allekirjoittikin sopimuksen SC Heerenveenin kanssa. Hän siirtyy seuraan kesällä kahdeksan Groningenissa vietetyn vuoden jälkeen. Jansin debyyttikausi uudessa seurassa oli suuri pettymys ja Heerenveen sijoittui liigassa vasta kahdenneksitoista. Toinen kausi sujui paremmin ja Heerenveen taisteli jopa mestaruudesta. Tammikuussa 2012 Heerenveen ilmoitti yllättäen, että Marco van Basten korvaa Jansin päävalmentajana kauden jälkeen. Lopulta seura oli Eredivisiessä viides ja selvisi mukaan Eurooppa-liigaan kaudelle 2012/13.


title: Ron Jans

text: Toukokuun lopussa 2012 Jans allekirjoitti vuoden sopimuksen belgialaisseura Standard Liègen kanssa. Sopimus purettiin kuitenkin jo lokakuun lopussa 2012.


title: Ron Jans

text: Heinäkuun alussa 2013 Jans aloitti FC Zwollen päävalmentajana. Jansin johdolla Zwolle menestyi kaudella 2013/14 hyvin sekä Eredivisiessä että Alankomaiden cupissa. Zwolle kruunasi loistavan cup-kautensa seurahistorian ja Jansin valmennusuran ensimmäiseen mestaruuteen, kun AFC Ajax kaatui loppuottelussa 5–1. Liigassa Zwollen loppusijoitus oli 11:s. Kaudella 2014/15 Jans luotsasi Zwollen toistamiseen cupin finaaliin. Joukkue ei kuitenkaan onnistunut uusimaan mestaruutta, vaan hävisi loppuottelussa FC Groningenille 2–0. Kaudella 2015/16 Zwolle kipusi Eredivisiessä kahdeksanneksi, mutta europelipaikka jäi haaveeksi FC Utrechtin oltua vahvempi karsinnoissa. Cupissa edelliskausien menestysjoukkueen tie katkesi jo toisella kierroksella 3–0 tappioon Feyenoordille. Tammikuussa 2017 Jans ilmoitti ettei jatka Zwollen valmentajana kauden 2016/17 jälkeen.


title: Bobby Sanguinetti

text: Robert "Bobby" Sanguinetti (s. 29. helmikuuta 1988 Trenton, New Jersey) on yhdysvaltalainen jääkiekkopuolustaja, joka pelaa NHL-seura Vancouver Canucksin organisaatiossa.


title: Bobby Sanguinetti

text: Owen Sound Attack varasi Sanguinettin juniorisarjojen varaustilaisuudessa 2004, ja Sanguinetti siirtyi pelaamana OHL-juniorisarjaan kaudeksi 2004–2005. Kauden 2005–2006 jälkeen New York Rangers varasi hänet ensimmäisellä kierroksella, 21. varauksena.


title: Bobby Sanguinetti

text: Kaudella 2006–2007 Sanguinetti oli OHL:n toiseksi eniten maaleja tehnyt puolustaja, 23. Kauden jälkeen hän teki sopimuksen AHL-joukkue Hartford Wolf Packin kanssa. Sanguinetti pelasi keväällä 2007 viisi runkosarjaottelua Hartfordissa. Sanguinetti palasi OHL:ään vielä kaudeksi 2007–2008, mutta hänen uusi joukkueensa oli Brampton Battalion. Sanguinetti teki 61 ottelussa 70 pistettä (29+41). Hän oli sarjan eniten maaleja tehnyt puolustaja ja toinen puolustajien pistepörssissä. Sanguinetti pelasi kauden aikana OHL:n tähdistöottelussa, jonka parhaaksi pelaajaksi hänet valittiin. NY Rangers lähetti Sanguinettin jälleen OHL-kauden jälkeen pelaamaan Hartfordiin.


title: Bobby Sanguinetti

text: Sanguinetti pelasi kaudet 2008–2010 pääasiassa AHL:n Hartfordissa. NHL-debyyttinsä hän teki 27. marraskuuta 2009 ottelussa Tampa Bay Lightningiä vastaan. Kauden 2009–2010 aikana Sanguinetti pelasi lopulta viisi NHL-ottelua. Kauden jälkeen aikana Rangers kauppasi hänet Carolina Hurricanesiin vaihdossa kuudennen kierroksen varausoikeuteen 2010 ja toisen kierroksen varausoikeuteen .


title: Sarajas

text: Sarajas (myös "Sarajah") on kalevalaisessa runoudessa esiintyvä sana, joka tarkoittaa kaukaista, myyttistä vesialuetta; milloin Pohjolan seudun merta, milloin Tuonelan jokea. Sanasta on ehkä kehittynyt myös Pohjolan toisintonimi Sariola. Sarajas on myös sukunimi.


title: Sarajas

text: Sarajas-sanan alkuperä lienee erikoinen. Sen arvellaan olevan lainaa jonkin arjalaiskielen merta tarkoittavasta sanasta. Sanan vastineet ovat uralilaisissa kielissä alkaneet tarkoittaa jotain tiettyä arjalaiskielisten tuntemaa merta (kuten Mustaamerta tai jotain sen osaa). Koska nämä meret ovat olleet myöhempinä aikoina kaukana uralilaisten kielten puhujista, sanan tarkka maantieteellinen merkitys on lakannut (ja kadonnut), ja se on siirtynyt tarkoittamaan puolimyyttistä tai myyttistä eteläistä paikkaa, jossa muuttolinnut talvehtivat; siis jotain Lintukodon kaltaista. Sana on kulkenut itämerensuomalaisille, mm. karjalaisille. Karjalassa sana on käsitetty kaukaisen pohjoisen mereksi, tai jopa Tuonelan joeksi. Valoisasta ja lämpimästä vedestä on tullut synkkä, musta ja kylmä, mutta sen etäisyys, tuntemattomuus ja läheisyys kosmisiin rakenteisiin on säilynyt.


title: Sarajas

text: Sarajas-sanaa muistuttavat jotkin muut sanat, osa myös merkityksensä puolesta. Sanat eivät eivät kuitenkaan liene samaa alkuperää kuin Sarajas-sana, tosin tällaistakin sukulaisuutta on ehdottanut harrastajatutkija Timo Heikkilä.


title: Hetmani

text: Hetmani (, , , ; sanan alkuperä on , päämies, johtaja) oli hallitsijan jälkeen korkeimman sotilaskomentajan arvonimi Puolassa, Ukrainassa ja Liettuan suuriruhtinaskunnassa 1400-luvulta 1700-luvulle. Vuosina 1539–1792 Puolan armeijan ylipäällikön arvonimenä oli "suurhetmani" ja hänen apunaan toimi "kenttähetmani". Hetmaneilla oli paikka Puolan senaatissa. Vuoteen 1917 asti hetmaneiksi kutsuttiin myös venäläisiä kruununperillisiä.


title: Hetmani

text: Hetmani-nimitys yhdistetään yleensä Mustanmeren alueen kasakoihin. Kukin kasakkaryhmä pyrki olemaan toisista riippumaton valitsemalla oman hetmanin. Kasakkajoukkojen komentajan nimityksenä oli "kruununhetmani" silloin, kun hallitsija oli hänet hyväksynyt. Jos hän oli kasakoiden valitsema, häntä kutsuttiin hetmaniksi eli atamaaniksi. Atamaani-nimitystä käyttivät erityisesti Donin kasakat. Tunnetuin hetmani lienee ollut Bohdan H’melnytskyi (1593–1657). Tämän ukrainalaisen kasakkapäällikön ansiosta Puolalle kuulunut Ukraina siirtyi itsehallinnollisena kasakkahetmanaattina Venäjän hallintaan ja H’melnytskyistä tuli Ukrainan vapaussankari.


title: Hetmani

text: Viimeisin hallitseva hetmani on ollut Pavlo Skoropadski, joka sai vallan Ukrainassa keskusvaltojen joukkojen tunkeutuessa Ukrainaan keväällä 1918. Skoropadskin valta kesti vain niin kauan kuin keskusvallat miehittivät Ukrainaa. Skoropadski luopui vallasta 14. joulukuuta 1918.


title: David Opango

text: Ramadhani "David" Opango (s. 19. maaliskuuta 1978) on burundilainen jalkapalloilija, pelipaikaltaan keskikenttäpelaaja. Hän edustaa sveitsiläistä FC Biel/Bienneä, jota ennen hän on pelannut mm. FC Zürichissä.


title: David Opango

text: Opango on pelannut urallaan 20 maaottelua, mutta ei ole tehnyt yhtäkään maalia.


title: Ruskomaatähti

text: Ruskomaatähti ("Geastrum rufescens" syn. "Geastrum vulgatum") on maanalaisena kehittyvä punertavaliuskainen maatähtilaji. Kuivattuna liuskat ovat harmahtavia. Sieni kasvaa lehti- ja havumetsissä harvinaisena. Lähilaji on esimerkiksi ripsimaatähti.


title: Pikkumaatähti

text: Pikkumaatähti ("Geastrum schmidelii" syn. "Geastrum nanum") on korkeintaan kolmen sentin levyinen liuskainen maatähtilaji. Sienen itiöpallo on vaaleanharmaa. Sieni kasvaa avoimilla hiekkaisilla kalkkialueilla. Suomessa sientä esiintyy Ahvenanmaalla.


title: Neulasmaatähti

text: Neulasmaatähti ("Geastrum quadrifidum") on maan alla kehittyvä liuskainen maatähtilaji. Sienen liuskat taipuvat alaspäin ja sieni näyttää seisovan "puujaloilla". Sieni viihtyy neulaskarikkeella kuusikoiden sammalikoissa. Se on Suomessa melko harvinainen.


title: Akademos

text: Akademos () tai Hekademos () oli kreikkalaisessa mytologiassa attikalainen heeros. Hänestä kerrotaan seuraavaa: kun Kastor ja Polydeukes valtasivat Attikan vapauttaakseen sisarensa Helenan, Akademos paljasti heille, että tämä oli kätketty Afidnaan. Tästä syystä koko Tyndareuksen sukukunta osoitti hänelle aina kiitollisuuttaan.


title: Akademos

text: Akademoksen nimi oli yhteyksissä "Hekademeiaan", joka sijaitsi lähellä Kefissos-jokea, kuusi stadionia Ateenasta luoteeseen. Akademoksen katsottiin omistaneen kyseisen maa-alueen, ja se oli ollut kulttipaikkana jo pronssikaudelta lähtien. Kreikan klassisella kaudella paikan nimi muuntui muotoon "Akademeia". Paikkaan oli istutettu oliivi- ja plataanipuita, ja lehto oli pyhitetty jumalille.


title: Akademos

text: "Akademeia" antoi myöhemmin nimensä Platonin paikalle perustamalle Akatemialle.


title: Uurremaatähti

text: Uurremaatähti ("Geastrum pectinatum") on maan alla kehittyvä maatähtilaji. Sienen alapuoli onkin multainen. Se viihtyy vanhojen kuusimetsien neulaskarikkeessa ja muurahaispesissä. Joskus maatähteä tapaa myös lehtimetsissä. Se on Suomessa melko harvinainen, mutta tavallisin maatähtilaji.


title: Harmaapesäsieni

text: Harmaapesäsieni ("Cyathus olla") on harmaan torvimainen huopakarvainen sienilaji. Sienessä on useita hopeanharmaita pesälinssejä. Se kasvaa melko harvinaisena maahan pudonneilla oksilla ja kasviaineksella. Se viihtyy puutarhoissa ja lehdoissa.


title: Uurrepesäsieni

text: Uurrepesäsieni ("Cyathus striatus") on kartiomainen, valkean "kannen" peittämä sienilaji, jonka itiöemä muistuttaa linnunpesää. Sisäpinnaltaan se on harmaa. Sieni kasvaa lahopuulla tai multamaalla metsäalueilla ja puutarhoissa. Se on Suomessa melko harvinainen.


title: John Green

text: John Green voi tarkoittaa seuraavia henkilöitä:


title: Leipäkorisieni

text: Leipäkorisieni ("Crucibulum laeve") on sienilaji, jonka itiöemä on aluksi pallomainen ja vanhemmiten sylinterin muotoinen ja korkeintaan sentin korkea. Sienen itiöemässä on "kansi", joka hajoaa sienen vanhetessa, ja paljastaa itiöemän sisässä olevat linssit eli perdiolit. Ne ovat väriltään valkeita. Sieni leviää samoin kuin Cyathus-suvun lajit. Sadepisaran osuessa itiöemään peridiolit sinkoutuvat pois. Sieni kasvaa lahopuulla, oljilla ja kasvinjätteillä. Se on Suomessa yleinen.


title: Rakkosieni

text: Rakkosieni ("Nidularia deformis", syn. "Nidularia farcta") on pallomainen vaaleankellertävä sienilaji. Sienen itiöemä hajoaa kehittyessä ja paljastaa peridiolit, jotka ovat linssimäisiä ja aluksi vaaleita ja vanhmmiten rusehtavia. Sieni kasvaa lahoavilla kasvinjätteillä. Se on Suomessa melko harvinainen.


title: Kurttusieni

text: Kurttusieni ("Sparassis crispa") on hyvin suuri kukkakaalimainen vaalea tai kellanokran värinen sienilaji. Sieni voi painaa jopa 14 kiloa ja olla 30-40 senttiä leveä. Sen jalka on poimuttunut ja juurimainen ja siitä lähtee viuhkamaisia haaroja. Sienen maku on mieto ja se on erinomainen ruokasieni. Laji kasvaa mäntyjen tyvellä, juuristoissa tai kannoissa ja joskus jopa jätepaperilla, ja se ilmaantuu usein samaan paikkaan eri vuosina. Se aiheuttaa ruskolahoa puiden tyvillä. Sieni on heimonsa ainoa Suomessa tavattava laji ja harvinainen. Sen käyttöä ruokasienenä Suomessa kehotetaan välttämään sen harvinaisuuden takia. Sienen tuoksu on miellyttävä.


title: Kurttusieni

text: Luonnonvaraisena kurttusientä tavataan Euraasiassa ja Pohjois-Amerikan itäosissa. Maailmalla lajia tavataan mäntyjen, douglaskuusten ja setrien juurilta. Ainakin Valko-Venäjällä laji on luokiteltu vaarantuneeksi. Kiinassa, Japanissa ja Yhdysvalloissa lajia viljellään arvostettuna herkkuna. Laji on herättänyt kiinnostusta myös lääkinnällisessä mielessä.


title: Sinkosieni

text: Sinkosieni ("Sphaerobolus stellatus") on nuorena pallomainen, valkea tai kellertävä sienilaji. Sen itiöemä repeää vanhetessaan tähtimäisiksi liuskoiksi. Maljan pohjalla on tällöin yksi linssimäinen ruskehtava peridioli. Se lentää sateella ulos useiden metrien päähän, siitä nimi sinkosieni. Se kasvaa maassa, kostealla puulla ja lannalla. Sieni on Suomessa melko yleinen.


title: Koiranpökkösieni

text: Koiranpökkösieni ("Mutinus caninus") on nuorena 1-2 senttiä leveä muna, josta työntyy huokoinen ja ontto jalka ja itiömalto, joka voi olla jopa 12 senttiä pitkä. Sienen itiömalto on oranssia ja sitä peittävä limainen itiömassa on oliivinvihreää. Sieni haisee hieman epämiellyttävälle eikä ole ruokasieni. Sieni kasvaa laholla puuaineksella. Se on Suomessa erittäin harvinainen, ainakin yksi löytö tunnetaan Jungfruskäristä vuodelta 1958, toinen Lemlandista 2014. Lähisukuinen puistopökkösieni on hieman useammin löydetty.


title: Puistopökkösieni

text: Puistopökkösieni ("Mutinus ravenelii") on eteläinen ja Suomessa erittäin harvinainen pökkösienilaji. Sienen tunnistaa parhaiten epämiellyttävästä tuoksustaan ja kirkkaanpunaisesta jalastaan. Sen sukulaislajilla koiranpökkösienellä jalka on kalpean oranssi. Sieni viihtyy puutarhoissa ja sitä esiintyy runsaimmin Lounais-Suomessa. Lajia tavattiin Suomessa ensimmäisen kerran vuonna 1961.


title: Puistopökkösieni

text: Koiranpökkösienestä poiketen puistopökkösieni on alun perin pohjoisamerikkalainen yleistyvä kulttuurilaji.


title: MSCI EAFE

text: MSCU EAFE on Morgan Stanley Capital International/Barran laatima osakeindeksi, jonka nimi tarkoittaa Europe, Australasia, and Far East.


title: MSCI EAFE

text: Osakeindeksin maat ovat:Osakeindeksin painot ovat: Eurooppa ilman Yhdistynyttä kuningaskuntaa Europe 45,268 %, Yhdistynyt kuningaskunta 23,712 %, Japani 22,555 %, Aasia ja Tyynenmeren alue ilman Japania 8,465 %.


title: Isonuijakas

text: Isonuijakas ("Clavariadelphus pistillaris") on korkeintaan 20 senttiä korkea nuijamainen sileä sienilaji. Sieni on aluksi vaaleankeltainen ja vanhemmiten okransävyinen ja punatäpläinen. Sienen malto on valkoista, pehmeää ja haurasta, murtumiskohdista ruskeanpunaista. Maku on kitkerä tai joskus mieto. Sieni kasvaa rehevissä lehtimetsissä. Se on Suomessa melko harvinainen.


title: MSCI World Index

text: MSCI World Index on maailman osakemarkkinoiden osakeindeksi, joka kuvaa laajasti maailman osakemarkkinoiden kehitystä. Se on merkittävä viitearvo myös osakerahastoille.


title: Henryn piirikunta (Ohio)

text: Henryn piirikunta () on piirikunta Ohiossa, Yhdysvalloissa. Se on nimetty Patrick Henryn mukaan. Piirikunnan suurin kaupunki on Napoleon.


title: Henryn piirikunta (Ohio)

text: Henryn naapuripiirikuntia ovat Fulton pohjoisessa, Lucas koillisessa, Wood idässä, Hancock kaakkoiskulmassa, Putnam etelässä, Defiance lännessä ja Williams luoteessa.


title: Henryn piirikunta (Ohio)

text: Piirikunnassa oli vuoden 2010 väestönlaskennassa 28 215 ihmistä. Etniset ryhmät jakautuvat valkoisiin, joita on 97,6%, mustiin (0,7%), alkuperäisamerikkalaisiin (0,4%) ja aasialaisiin (0,4%).


title: Henryn piirikunta (Ohio)

text: Kotitalouden mediaanitulo on 48 932 ja köyhyysrajan alapuolella oli 11,7% väestöstä vuosina 2007–2011.


title: MSCI Index

text: MSCI Index on joukko erittäin merkittäviä MSCI Barran määrittelemiä osakeindeksejä, joita käytetään mm. rahastojen tuottavuuden vertailukohtana eri maittain. Maailman osakeindeksien perustana käytetään usein MSCI World Indexiä. Morgan Stanley International osti Barran 2004, minkä vuoksi Barran indeksit kuuluvat MSCI Incorporatedille.


title: Tienhaara (kunta)

text: Tienhaara () on maalaiskunta Viipurin piirin länsiosassa Leningradin alueella Venäjällä. Tienhaaran kunta käsittää alueen Viipurin kaupungin länsipuolelta Suomen rajan ja Viipurinlahden välistä. Sen naapurikuntia ovat koillisessa Antrea, idässä Viipuri sekä Viipurinlahden toisella puolella Johannes, Uuras ja Makslahti sekä lännessä Suomen puolella Virolahti ja Lappeenranta.


title: Tienhaara (kunta)

text: Tienhaaran kunta sijaitsee Suomen Neuvostoliitolle luovuttamalla alueella ja se käsittää Suomen luovuttamat osat Virolahden, Säkkijärven ja Vahvialan kunnista sekä Saimaan kanavan länsipuoliset osat Nuijamaasta ja Viipurin maalaiskunnasta.


title: Tienhaara (kunta)

text: Tienhaaran kunta muodostettiin 1. tammikuuta 2006 yhdistämällä Tienhaaran, Säkkijärven ("Kondratjevo") ja Tervajoen ("Bolšoje Pole") kylähallinnot.


title: Latgallin kieli

text: Latgallin kieltä puhuvat Latvian itäosissa asuvat latgallit. Lisäksi pieniä kieltä puhuvia yhteisöjä on pakkosiirtojen jäljiltä Siperiassa. Latgalen kieleksi sanotaan myös muinaisbalttilaista kieltä, joka sulautui myöhemmin latvian kieleen. Kielen asema on kiistelty: jotkut pitävät sitä omana kielenään ja jotkut vain latvian kielen murteena. Latgallin kieli on ainoa Baltian kieli, jossa on säilynyt vokaalisointu, samanlainen kuin suomen kielessä.


title: Latgallin kieli

text: Tärkeä osa kielen kehitystä on ollut latgallien katolinen usko. Ensimmäiset latgallin kielellä kirjoitetut kirjat olivat uskonnollista kirjallisuutta 1700-luvulta. Kieli oli kuitenkin pitkään syrjityssä asemassa. Latgallinkielisen kirjallisuuden julkaiseminen oli jopa kiellettyä vuosina 1865-1904. Vuoden 1904 jälkeen alkoi jälleen ilmestyä latgallinkielisiä oppikirjoja. Uusi Testamentti käännettiin latgallin kielelle 1933. Neuvostoliiton miehittäessä Latviaa kirjallisuutta ei juuri julkaistu, mutta kieli säilyi puhekielenä.


title: Latgallin kieli

text: Nykypäivänä latgallilla ei ole virallista asemaa Latviassa, vaikka sen opetusta kouluissa on vaadittu Latgalen alueella. Kieli on kuitenkin valtion suojelema ja sen opiskelu on mahdollista yliopistoissa.


title: Latgallin kieli

text:
Eroja latvian ja latgallin kielen välillä.
Latgalli on ainoa Baltian kieli, jossa on säilynyt vokaalisointu, samanlainen kuin suomen kielessä. Latgallin vokaalisoinnun esimerkkejä:


title: Zvenigorod

text: Zvenigorod () on kaupunki Moskovan alueella Venäjällä. Se sijaitsee Moskvajoen rannalla 46 kilometriä Moskovan kaupungista länteen. Golitsynon asemalta haarautuva sivurata yhdistää sen Moskovan ja Smolenskin väliseen rautatiehen. Asukkaita on 16 395 henkeä (vuonna 2010).


title: Zvenigorod

text: Zvenigorod on yksi Moskovan alueen vanhimmista kaupungeista. Juri Dolgorukin arvellaan perustaneen sen vuonna 1152. Ensimmäisen kerran se mainitaan Iivana Kalitan testamentissa vuosina 1328 ja 1339. 1300-luvulla Moskvajoen pohjoisrannan korkealla mäellä sijaitsi ns. "Gorodok", maavalleilla vahvistettu puinen linnoitus. 1500-luvulle saakka se toimi Moskovan läntisenä vartiopaikkana. Vuosina 1339–1492 kaupunki oli Zvenigorodin lääniruhtinaskunnan keskus. Vuonna 1382 sen hävittivät tataarit.


title: Zvenigorod

text:
Dmitri Donskoin pojan Juri Dmitrovitšin aikana 1300–1400-lukujen vaihteessa rakennetusta linnoituksesta on säilynyt maavalleja ja Neitsyt Marian kuolonuneen nukkumisen katedraali vuodelta 1399. Sen sisällä on jäänteitä freskomaalauksista, joiden tekijänä pidetään Andrei Rubljovia.
Gorodokin itäpuolelle Moskvajoen rannalle muodostui kaksi esikaupunkia. Linnoituksen länsipuolella sijaitsevalle Storoževaja-mäelle perustettiin vuosina 1398–1399 Savvino-Storoževskin luostari, jossa on vuonna 1405 rakennettu Neitsyt Marian syntymän katedraali. Tsaari Aleksei Mihailovitš käytti luostaria maaseutuasuntonaan. Vuosina 1650–1654 luostariin rakennettiin linnoitusmainen muuri torneineen, Pyhän kolminaisuuden kirkko, tsaarin ja tsaarittaren palatsit ym.


title: Zvenigorod

text: Vuodesta 1781 lähtien Zvenigorod oli samannimisen Moskovan lääniin kuuluneen kihlakunnan keskus. Sen taloudellinen merkitys jäi kuitenkin vähäiseksi. Kauniin maisemansa ansiosta kaupungin ympäristöstä tuli 1800-luvulla suosittua huvilaseutua. Zvenigorodissa ja sen lähiseudulla ovat asuneet ja työskennelleet mm. taiteilijat Isaak Levitan, Aleksei Savrasov, Ilja Repin, kirjailijat Nikolai Karamzin, Anton Tšehov, Maksim Gorki, säveltäjät Pjotr Tšaikovski ja Sergei Tanejev.


title: Zvenigorod

text: Zvenigorodissa on käsityöammattien pohjalta syntynyttä pienteollisuutta sekä elintarviketeollisuutta. Kaupunki on suosittu matkailukohde. Savvino-Storoževskin luostarissa toimii historiallis-arkkitehtoninen museo.


title: Jamie Lundmark

text: Jamie Lundmark (s. 16. tammikuuta 1981 Edmonton, Alberta) on kanadalainen jääkiekkoilija, joka siirtyi kaudeksi 2012–2013 Itävallan pääsarjaan EC KAC:n joukkueeseen. New York Rangers varasi hänet vuoden . Lundmark on pelannut lukuisissa seuroissa niin NHL:ssä kuin sen ulkopuolellakin: AHL:ssä, Italian Serie A:ssa, Venäjän jääkiekon superliigassa, Ruotsin Elitserienissä ja KHL:ssa.


title: Krystyna Guzik

text: Krystyna Guzik (o.s. "Pałka", s. 16. elokuuta 1983 Zakopane) on puolalainen ampumahiihtäjä.


title: Krystyna Guzik

text: Guzik on osallistunut olympialaisiin kolmesti. Hänen parhaat henkilökohtaiset sijoituksensa ovat normaalimatkoilta; Torinossa 2006 hän oli viides, Vancouverissa 2010 15:s ja Sotšissa 2014 kymmenenes.


title: Krystyna Guzik

text: Nové Měston MM-kilpailuissa 2013 Guzik sai hopeaa takaa-ajokilpailusta, johon hän lähti pikakilpailun jälkeen seitsemänneltä sijalta. Yhteislähtökilpailussa hän oli seitsemäs. Ennen vuotta 2013 hänen paras sijoituksensa MM-kisoissa oli yhteislähdön 17:s sija Anterselvan MM-kisoissa 2007.


title: Krystyna Guzik

text: Kontiolahden MM-kilpailuissa 2015 Guzik oli pikakilpailussa viides, takaa-ajossa kahdeksas ja normaalimatkalla 14:s. Oslon MM-kilpailuissa 2016 hän sijoittui normaalimatkalla seitsemänneksi.


title: Krystyna Guzik

text: Ampumahiihdon maailmancupissa Guzikin parhaat sijoitukset ennen Nové Měston MM-hopeaa olivat viidennet sijat Torinon olympialaisissa ja Hochfilzenin pikakilpailussa kaudella 2012–2013.


title: Krystyna Guzik

text: Kaudella 2013–2014 Guzik oli kolmas Hochfilzenin takaa-ajokilpailussa. Kaudella 2015–2016 Guzik sijoittui toiseksi Canmoren pikakilpailussa ja kolmanneksi Presque Islen pikakilpailussa.


title: Krystyna Guzik

text: Kokonaiscupissa Guzik on ollut parhaimmillaan kymmenes kaudella 2015–2016.


title: Hulk (elokuva)

text: Hulk on vuonna 2003 ilmestynyt supersankarielokuva, jonka pääosassa esiintyy Eric Bana ja jonka ohjasi Ang Lee. Muissa rooleissa näyttelevät Jennifer Connelly, Sam Elliott, Nick Nolte ja Josh Lucas. Elokuva perustuu Marvel-kustantamon julkaisemaan Hulk-sarjakuvaan.


title: Hulk (elokuva)

text: Elokuva ei saavuttanut teattereissa odotettuja katsojamääriä ja oli taloudellinen pettymys, vaikka nousikin avausviikon tuotoillaan, 62 miljoonalla dollarilla, kaikkien aikojen 16:nneksi menestyneimmäksi elokuvateatteriavaukseksi. Kriitikoilta elokuva sai vaihtelevan vastaanoton.


title: Hulk (elokuva)

text: Elokuvan ilmestymisen aikoihin sille suunniteltiin jatko-osaa, jonka käsikirjoitusta laati James Schamus. Sitä ei kuitenkaan toteutettu, ja Hulkin elokuvaoikeudet palautuivat Marvelin haltuun 2006. Marvel Studios tuotti Louis Leterrierin ohjaaman "The Incredible Hulkin" (2008), jonka nimiosaa näytteli Edward Norton. Molemmissa elokuvissa tuottajana toiminut Gale Anne Hurd luonnehti sitä eräänlaiseksi jatko-osan ja uuden aloituksen yhdistelmäksi.


title: Jean-Philippe Caillet

text: Jean-Philippe Caillet (s. 24. kesäkuuta 1977 Boulay-Moselle) on ranskalainen jalkapalloilija, pelipaikaltaan puolustaja. Hän edustaa luxemburgilaista F91 Dudelangenia. KRC Genkissä hän pelasi varakapteenina kaudella 2006-2007. Ennen Genkiä Caillet on pelannut mm. FC Metzissä ja SM Caenissa.


title: Jean-Philippe Caillet

text: Caillet ei ole pelannut urallaan vielä yhtäkään maaottelua.


title: Argzhanit

text: Argzhanit olivat ryhmä intialaistaustaisia muslimikauppiaita jotka toimivat Astrahanissa. He olivat ehkä alun perin lähtöisin Agran kaupungista. Vuonna 1857 heitä oli 107. Tämän jälkeen he sulautuivat vähitellen Astrahanin tataareihin.


title: Balrog Botkyrka/Södertälje IK

text: Balrog Botkyrka/Södertälje Innebandy Klubb on ruotsalainen salibandyseura Botkyrkanista. Seuran miesten edustusjoukkue pelaa Ruotsin korkeinta sarjatasoa Superliigaa, jossa se pelasi ensimmäisen kerran kaudella 1990–1991. Myös seuran naisten edustusjoukkue pelaa ruotsin korkeimmalla sarjatasolla Superliigaa.


title: Boulay-Moselle

text: Boulay-Moselle on kunta Mosellen departementissa Ranskassa. Siellä on arviolta 5 578 asukasta (vuonna 2013) ja sen pinta-ala on 19,55 neliökilometriä.


title: Marja Luukkonen

text: Marja Luukkonen (s. 12. maaliskuuta 1941 Hämeenlinna) on suomalainen kirjailija. Luukkonen opiskeli yliopistossa suomea, saksaa ja valtiotieteitä, mutta siirtyi mainonnan suunnittelijaksi. Hän asui viisi vuotta Keski-Suomessa maalla kirjoittaen Helsingin Sanomiin pakinoita nimimerkillä Punaisen tuvan emäntä. Nykyisin Luukkonen asuu Porvoon Emäsalossa.


title: Viktor Pintšuk

text: Viktor Myhaylovytš Pintšuk (, 14. joulukuuta 1960) on juutalaistaustainen ukrainalainen suurliikemies, ukrainalainen oligarkki. Forbes arvioi kevään 2014 miljardöörilistallaan hänen yritysomistustensa arvoksi 3,0 miljardia dollaria. Hän on ollut Ukrainan toiseksi rikkain Rinat Ah’metovin jälkeen.


title: Viktor Pintšuk

text: Lapsuutensa ja uransa alkuvaiheet Pintšuk vietti Dnepropetrovskissa. Hän valmistui metallurgisesta instituutista 1983, jonka jälkeen hän oli valtion tutkimusinstituutissa kehittämässä putkituotantoa. Tohtoriksi hän väitteli 1987.


title: Viktor Pintšuk

text: Pintšukin yritykset toimivat teräsputkien ja rautatievaunujen pyörien tuotannossa (Interpipe), media- ja pankkialallaa. Joukkoviestintäomistuksia hallitaan holdingyhtiö StarLightMedian välityksellä. Sillä on hallinnassaan kuusi tv-kanavaa, joista suosituimmat ovat ICTV ja STB (maan 3. ja 4. suosituimmat kanavat). Myös suositun tabloid-lehden "Fakty i kommentarii" omistus liitetään Pintšukiin.


title: Viktor Pintšuk

text: Pintšuk on entisen presidentin Leonid Kutšman vävy. Hän on ollut Ukrainan parlamentin kansanedustaja vuosina 1998–2006. Hän tuki aikanaan Viktor Janukovytšia. Parlamentin jätettyään Pintšuk on keskittynyt hyväntekeväisyyteen, etenkin AIDSin vastaiseen toimintaan. Hän keskitti toimintansa Viktor Pintšuk -säätiön alaisuuteen.


title: Tarja Härkönen

text: Tarja Härkönen (s. 1959) on kirjallisuuden ja elokuvien suomentaja. Hän on opiskellut Helsingin yliopistossa kirjallisuus- ja teatteritiedettä.


title: Tarja Härkönen

text: Härkönen on aiemmin toiminut kirjallisuusarvostelijana ja freelancetoimittajana, mutta on vuodesta 1992 keskittynyt espanjalaisen ja portugalilaisen kirjallisuuden sekä elokuvien suomentamiseen. Hän on kääntänyt muun muassa Antonio Muñoz Molinan, Clarice Lispectorin, Carlos Fuentesin, Mariana Alcoforadon ja Eduardo Mendozan tuotantoa.


title: KAA Gent

text: KAA Gent on belgialainen urheiluseura, jonka kotikaupunki on Gent. Se on keskittynyt pääasiassa jalkapalloon, mutta sillä on myös yleisurheilu- ja maahockeyjaostot. Seura perustettiin vuonna 1864, mikä tekee siitä yhden Belgian vanhimmista urheiluseuroista. Seuran alkuperäinen nimi oli La Gantoise, mutta se vaihdettiin hollanninkieliseen vuonna 1971. Jalkapallojoukkue pelaa Belgian korkeimmalla sarjatasolla Jupiler Pro Leaguessa.


title: Yksisilmäinen peiliheijastuskamera

text:
Yksisilmäinen peiliheijastuskamera () on kamera, jossa etsin hyödyntää valokuvaukseen käytettävää objektiivia peilin avulla. Kun kamera laukaistaan, nousee peili ylös ja valotus tapahtuu saman objektiivin kautta joko filmille (filmikamerassa) tai CCD- tai CMOS-kennolle (digitaalikamerassa).
Joissain peiliheijastuskameroissa peili on puoliläpäisevä, eikä sitä tarvitse kääntää kameraa laukaistaessa. Ensimmäisenä puoliläpäisevää peiliä käytettiin Canonin Pellix-kamerassa, joka esiteltiin vuonna 1965. Puoliläpäisevän peilin etuihin kuuluu se, että etsin ja nopea vaiheentunnistukseen perustuva automaattitarkennus toimivat myös videokuvauksessa.


title: Yksisilmäinen peiliheijastuskamera

text: Nykyään suosituin yksisilmäinen peiliheijastuskameratyyppi on digitaalinen järjestelmäkamera (), ja järjestelmäkamerat ovat yleensä peiliheijastuskameroita. Näiden rinnalle ovat kuitenkin nousemassa peilittömät järjestelmäkamerat, jotka käyttävät sähköistä etsintä, kuten esimerkiksi Micro Four Thirds -standardin mukaiset kamerat.


title: Auringon temppeli (kultti)

text: Auringon temppeli oli okkultistinen kultti, joka ihannoi ruusuristiläisten Temppeliherrojen perinnettä ja salatieteellistä viisautta. Vuosina 1994–1995 kultin sisällä tehtiin mittava joukkomurha ja joukkoitsemurha.


title: Auringon temppeli (kultti)

text: Auringon temppeli alkoi muodostua 1970-luvulla ranskalaisen kelloseppä Joseph di Mambron ympärille. Di Mambro esiintyi koulutettuna psykologina, joka auttoi ihmisiä henkiseen kasvuun. Seuraa markkinoitiin kulttuuria, luontoa ja taidetta ihannoivana yhteisönä, ja se tavoitti poliitikkoja, taiteilijoita ja rahamiehiä. Suurin osa ei alkuun tiennyt järjestön salatusta esoteerisesta puolesta, rituaaleista ja luennoista.


title: Auringon temppeli (kultti)

text: Sisäpiirin kesken di Mambro esiintyi kosmisen tietoisuuden välittäjänä. Di Mambrolla oli teosofinen käsitys ihmiskunnan kehitystä ohjaavasta Suuresta Valkoisesta Veljeskunnasta, ja hänen kauttaan sisäpiirillä oli puheyhteys näihin näkymättömiin ruusuristiläisiin. Di Mambdon mukaan Veljeskunta majaili Agartha-nimisessä maanalaisessa valtakunnassa, josta vanhemmat veljet ilmestyivät hänelle punaisilla kankailla ja peileillä koristellussa kellaripyhäkössä.


title: Auringon temppeli (kultti)

text: Auringon temppeli uskoi, että maailma oli tuhoutuva tulessa, ja että heidän oli lähdettävä valo-olentoina Sirius-tähdelle. Lokakuussa 1994 kultin tiloissa Quebecissä surmattiin kolmen kuukauden ikäinen vauva. Muutama päivä sen jälkeen iso joukko kultin jäseniä teki itsemurhan, osa taas surmattiin. Kaikkiaan 53 kuollutta löytyi poltettujen huviloiden raunioista Sveitsissä ja Kanadassa. 23. joulukuuta 1995 tapahtui toinen murharituaali, jonka jäljiltä poliisi löysi syrjäiseltä metsäaukealta Ranskan Alpeilta 16 karrelle palanutta ruumista. Joidenkin kädet oli sidottu ja päähän oli vedetty muovipussi. Joitakin oli huumattu, ja itsemurhasta kieltäytyneitä oli ammuttu. Uhrien joukossa oli myös lapsia.


title: Riian piiri

text: Riian piiri oli Latvian hallinnollinen alue, joka sijaitsee Riianlahden kaakkois-osassa. Riian ja Jūrmalan kaupungit eivät olleet osa piiriä, vaikka ne rajoittuivatkin sen alueeseen. Riian piirin pinta-ala oli 3,058 km² ja siellä oli 173 116 asukasta. Riian piiri oli pinta-alaltaan ja väestömäärältään Latvian suurimpia ja tärkeimpiä. Alueella on Latvian kehittynein liikenneverkosto, johon kuuluu 10 suurta moottoritietä ja kuusi tärkeää rautatietä.


title: Riian piiri

text: Alueen maasto on melko tasaista. Alueella on 132 järveä ja alueen läpi virtaa kolme jokea jotka ovat Latvian suurimmat. Koillisosassa on Gaujan kansallispuisto. Latvian piirit lakkautettiin vuonna 2009 Latvian aluehallintouudistuksen yhteydessä.